Περιγραφή βασικών φυτικών μερών και οργάνων\nΤα φυτά όπως όλοι οι ζωντανοί οργανισμοί αποτελούνται από κύτταρα. Ειδικά τα φυτικά κύτταρα παρουσιάζουν διαφοροποιήσεις σε σχέση με άλλα (ζωικά, βακτηριακά...) με τις κυριότερες να είναι το κυτταρικό τοίχωμα, η συχνή χρήση των χυμοτοπίων, η φωτοσύνθεση στους χλωροπλάστες και η σύνδεση των κυττάρων με πλασμοδέσμες (από βοθρίο σε βοθρίο). Αυτές οι διαφορές των φυτικών κυττάρων προέκυψαν μετά από εκατομμύρια χρόνια δράσης της εξέλιξης και εξυπηρετούν τη βέλτιστη λειτουργία του φυτού με συνδυασμό των διάφορων φυτικών ιστών. Οι φυτικοί ιστοί μεταξύ τους είναι πολύ διαφορετικοί, χωρίς αυτό να σημαίνει πως και τα κύτταρά τους διαφέρουν τόσο.\nΤα πιο συνηθισμένα είδη ιστών στα φυτά είναι: (7)\nΟ παρεγχυματικός ιστός, που είναι το μεγαλύτερο τμήμα του φυτικού σώματος και λειτουργίες που επιτελεί είναι η φωτοσύνθεση, η αποταμίευση ουσιών (άμυλο, έλαια, φαινόλες, αέρια...) και η γρήγορη μεταφορά ουσιών (που οφείλεται στη διαμόρφωση του πλασμαλήμματος και του κυτταρικού τοιχώματος). Αυτονόητο είναι πως κάθε παρεγχυματικό κύτταρο μπορεί να εκτελεί όλες ή κάποιες από τις παραπάνω λειτουργίες ανάλογες με τις ανάγκες.\nΟ στηρικτικός ιστός έχει σαν ρόλο να προσδίδει συγκεκριμένο σχήμα και κατάλληλη ελαστικότητα στα διάφορα φυτικά μέρη. Χωρίζεται σε κολλέγχυμα και σκληρέγχυμα, με κύρια διαφορά μεταξύ αυτών των δύο την ύπαρξη ή απουσία λιγνίνης στα κυτταρικά τοιχώματα\nΟ εκκριτικός ιστός συναντάται συχνά στις εξωτερικές επιφάνειες και το πλήθος των εκκριτικών κυττάρων συνήθως εργάζονται για την παραγωγή και έκκριση ουσιών όπως ρητίνες, βλέννες, σάκχαρα, άλατα, αρωματικές ουσίες κτλ.\nΤα διάφορα μεριστώματα, που είναι συστήματα ταχέως πολλαπλασιαζόμενων κυττάρων και από αυτά θα προκύψουν νέα όργανα του φυτού.\nΗ συνεργασία όλων αυτών των ιστών στα φυτά δίνει τη δυνατότητα να σχηματιστούν φυτικά όργανα και τελικά να λειτουργούν φυτικοί οργανισμοί. Στα φυτά ξεχωρίζουν η ρίζα, ο βλαστός, τα φύλλα, τα άνθη, οι καρποί και οι σπόροι (σπέρματα).\nΗ ρίζα είναι το υπόγεια τμήμα του φυτού και απορροφά νερό και ανόργανα στοιχεία του εδάφους. Τα ριζικά κύτταρα δε εκτείθενται στο φως και ως εκ τούτου δε φωτοσυνθέτουν. Τις ενεργειακές ανάγκες τους καλύπτουν από ουσίες που προμηθεύονται από τα φύλλα και το βλαστό.\tΟ βλαστός είναι το επίμηκες –συνήθως κυλινδρικό- όργανο του φυτού που συνδέει όλα τα υπόλοιπα φυτικά μέρη. Πολλές φορές κύτταρα του φωτοσυνθέτουν ή/και αποταμιεύουν ουσίες.\nΤα άνθη χρησιμοποιούνται από τα φυτά για φυλετική αναπαραγωγή. Το τυπικό άνθος αποτελείται από σέπαλα ή κάλυκα (7)\nΠέταλα ή στεφάνη και στήμονες ή ύπερο (ή και τα δύο). Πολλές φορές τα φυτά στα άνθη τους χρησιμοποιούν ελκυστικά χρώματα κι αρώματα για την προσέλκυση εντόμων που βοηθούν στη διάδοση γενετικού υλικού και την επικονίαση. Τα άνθη που χρησιμοποιούνται συνήθως εξελίσσονται σε καρπούς, οι οποίοι περιέχουν έναν ή περισσότερους σπόρους (σπέρματα).\nΟ σπόρος και τα λειτουργικά μέρη του\nΣπόρος ή σπέρμα ονομάζεται το αναπαραγωγικό όργανο που ύστερα από γονιμοποίηση περιέχεται στον καρπό και προήλθε από τις σπερμοβλάστες. Τα λειτουργικά μέρη του σπόρου είναι το έμβρυο ή φυτάριο, δύο κοτυληδόνες (εκ των οποίων τουλάχιστο μια λειτουργική), το ενδοσπέρμιο και το περισπέρμιο. Οι κοτυληδόνες και το ενδοσπέρμιο χρησιμοποιούνται κυρίως για αποθήκευση αποθησαυριστικών ουσιών που είναι απαραίτητες κατά τα διάφορα στάδια της βλάστησης. Στα μονοκότυλα η λειτουργική κοτυληδόνα ονομάζεται ασπίδιο (scutellum) ενώ η δεύτερη μένει ατροφική. Να σημειωθεί πως σε μερικά είδη στο σπόρο το ενδοσπέρμιο είναι τόσο περιορισμένο που θεωρείται πως δεν υπάρχει. Το περισπέρμιο (seed coat) είναι το προστατευτικό κάλυμμα όλου του σπόροι και ενσωματώνει μηχανισμούς για τον έλεγχο της διέλευσης του νερού, ουσίες παρεμποδιστές της βλάστησης (germination inhibitors)… Πολλές φορές το περισπέρμιο δεν αφήνει δίοδο για να εισέλθει νερό ή/και οξυγόνο στο εσωτερικό του σπόρου με αποτέλεσμα μια κατάσταση εξαναγκασμένου ληθάργου. Η μόνη εν δυνάμει είσοδος αυτών των στοιχείων είναι η μικροπύλη (micropyle), ενώ hilum λέγεται η ασυνέχεια του περισπερμίου γύρω από αυτήν. Κατά τη διάρκεια του ληθάργου, αυτή παραμένει ανοιχτή όταν ο σπόρος περιέχει περισσότερο από το επιθυμητό νερό (για να βγει έξω), ενώ κλείνει όταν τα επίπεδα υγρασίας πέφτουν σε επιθυμητά όρια. Το έμβρυο αποτελείται από τα αρχέφυτρα του βλαστού (κολεόπτυλο) και της ρίζας (κολεόριζα). Το τμήμα του εμβρύου μεταξύ του ακραίου μεριστώματος του βλαστού και των κοτυληδόνων λέγεται επικοτύλιο, ενώ υποκοτύλιο είναι το μέρος του εμβρύου από το κορυφαίο ριζικό μερίστωμα ως τις κοτυληδόνες.\nΗ βλάστηση του σπόρου\nΌποτε οι συνθήκες γίνουν ευνοϊκές, το έμβρυο θα μεγιστοποιήσει το αυξητικό/βλαστητικό του δυναμικό (growth potential) και θα εντείνει τις μεταβολικές διεργασίες. Καθοριστικό βήμα είναι η διάσπαση της στεγανότητας του περισπερμίου και η ενυδάτωση του σπόρου. Γίνεται επομένως κατανοητό πως το ίδιο το περισπέρμιο, σαν ρυθμιστής της ενυδάτωσης του σπόρου) μπορεί να αποτελέσει σοβαρό εμπόδιο στη βλαστικότητα των σπόρων. Στην ευνοϊκή πάντως περίπτωση, η ενυδάτωση των εμβρυακών ιστών γίνεται βάσει κάποιων δυνάμεων που αναπτύσσονται στην επιφάνεια των κυττάρων. Ουσιαστικά υπάρχει ηλεκτροχημικό δυναμικό που έλκει το νερό στα κυτταρικά τοιχώματα, τις πρωτεΐνες και τα άλλα υδρόφιλα μόρια., με άμεση συνέπεια τη διόγκωση των κυττάρων και μεγαλύτερο αυξητικό δυναμικό. Αυτό το δυναμικό πλέον μπορεί να διασπάσει το περισπέρμιο και να επιτρέψει τη βλάστηση του φυταρίου. Στη συνέχεια εντείνεται η αναπνοή (όπως και όλος ο μεταβολισμός συνολικά), ενεργοποιούνται υδρολυτικά ένζυμα και τα κύτταρα αρχίζουν να πολλαπλασιάζονται.\nΟ ορισμός του ληθάργου σπόρων\nΤα τελευταία χρόνια υπάρχει ένα άλυτο πρόβλημα σε ότι αφορά τον ορισμό αυτού που ονομάζουμε λήθαργο σοτυς σπόρους των φυτών. Η πιο αποδεκτή άποψη μας δίνει τον εξής ορισμό:\nΛήθαργος σπόρων (seed dormancy) παρουσιάζεται όταν κάποιοι σπόροι δε βλαστάνουν παρά την ύπαρξη ευνοϊκών συνθηκών και επάρκειας νερού και οξυγόνου.\nΠολλοί προσθέτουν πως πριν τη βλάστηση ο σπόρος πρέπει να υποστεί κάποιες συνθήκες για καθορισμένο διάστημα για να βλαστήσει ή ότι πρέπει να απομακρυνθούν πρώτα οι ουσίες που παρεμποδίζουν τη βλάστηση. Όλοι έχουν κάποιο δίκιο κι έτσι αναπτύχθηκε μια ευρεία μπορούμε να πούμε ληθαργική ορολογία. Η ανάπτυξη του όλου θέματος βασίζεται σε πολλές αιτίες.\nΠρώτα το γεγονός ότι ο λήθαργος μπορεί να οφείλεται σε διαφορετικούς παράγοντες κάθε φορά. Ο ορισμός του ληθάργου είναι αναγκαίο να είναι ενιαίος και να καλύπτει όλες τις περιπτώσεις.\nΠίνακας 1. Παράγοντες που μπορεί να προκαλούν ή να εντείνουν το λήθαργο στους σπόρους των φυτών\nΈλλειψη μιας ορμόνης (πχ. GAs, κυτοκινίνες)\nΠαρουσία μιας ανασταλτικής ορμόνης\nΑκατάλληλο Ημερήσιο Θερμοκρασιακό εύρος(διαφορά θερμοκρασίας ημέρας/νύχτας)\nΜη ικανοποιητικά επίπεδα υγρασίας\nΜεγαλύτερη ή μικρότερη ποσότητα φωτός\nΜικρή ή μεγάλη ηλιοφάνεια\nΈπειτα, το γεγονός ότι ο λήθαργος είναι μια εξελικτική διαδικασία χωρίς να είναι πάντα εμφανή τα επιμέρους στάδια δημιουργεί μια σύγχυση σε όσους τον μελετούν, στον καθορισμό ορολογίας και στην ερευνητική διερεύνηση του θέματος. Τρίτο, η άποψη που θεωρεί σαν ευνοϊκές συνθήκες μόνο την επαρκή πρόσληψη οξυγόνου και νερού και τους βασικούς περιβαλλοντικούς παράγοντες είναι ελλιπής. Οι «ευνοϊκές συνθήκες» για ένα φυτό περιλαμβάνουν και το σωστό ορμονικό και χημικό περιβάλλον και άλλα πράγματα. Μια άλλη εκδοχή θεωρεί πως:\nΛήθαργος σπόρων εμφανίζεται όταν σε ένα σπόρο το αυξητικό δυναμικό για είανι αρκετά μεγάλο για να υπερνικήσει τις δυνάμεις συγκράτησης των περιβληματικών δομών.\nΕΚ πρώτης όψεως αυτό δείχνει να καλύπτει μόνο την περίπτωση του ληθάργου που προκαλείται από ανθεκτικό περισπέρμιο. Ωστόσο, έχει αποδειχτεί πως το έμβρυο έχει τη δυνατότητα να αυξομειώνει το αυξητικό του δυναμικό ανάλογα με το πόσες φυσικές και χημικές καταπονήσεις που δέχεται. Υπάρχουν τέσσερις κατηγορίες παραγόντων ανάλογα με το τι είδους επίδραση ασκούν στο αυξητικό δυναμικό.\nΠαράγοντες που ενισχύουν το αυξητικό δυναμικό\nΠαράγοντες που εμποδίζουν τη μείωση του αυξητικού δυναμικού\nΠαράγοντες που περιορίζουν το αυξητικό δυναμικό\nΠαράγοντες που αναστέλλουν την αύξηση του αυξητικού δυναμικού\nΘερμικό σοκ, αναισθητικά και άλλοι δραστικοί παράγοντες που επηρεάζουν τις μεμβράνες ενισχύουν το αυξητικό δυναμικό (Taylorson & Hendricks 1980/1, Hemmat et al 1985). Μετά από αυτά, συμπεραίνεται πως σε σπόρους που είναι σε λήθαργο αν μειωθούν οι καταπονήσεις και χαλαρώσουν οι φυσικοχημικοί παράγοντες που τις προκαλούν, τότε αυξάνεται το αυξητικό δυναμικό και άρα η πιθανότητα βλάστησης των σπόρων.\nΣε ότι αφορά την κατηγοριοποίηση των μορφών ληθάργου, αυτή μπορεί να γίνει με πολλά κριτήρια. Με κριτήριο τον τρόπο προέλευσης του ληθάργου έχουμε:\nΕνδογενή λήθαργο (endogenous ή primary dormancy) που οφείλεται σε γενετικά γνωρίσματα του είδους και εξυπηρετεί στη στρατηγική επιβίωσης και ανάπτυξης του συγκεκριμένου είδους.\nΦυσιολογικό λήθαργο που εμφανίζεται στην περίπτωση που ο σπόρος αδυνατεί να βλαστήσει(πχ. λόγω ανωριμότητας του σπόρου)\nΕπίκτητο λήθαργο που εφαρμόστηκε στο σπόρο κάποια στιγμή μετά το σχηματισμό του και με την επίδραση ορισμένων (μη ευνοϊκών συνθηκών). Μία περίπτωση επίκτητου ληθάργου μπορεί να χαρακτηριστεί σαν προκαλούμενος λήθαργος (induced dormancy)όταν μια συνθήκη προκάλεσε το λήθαργο κι αυτός παρέμεινε μετά την απομάκρυνσή της ή επιβαλλόμενος λήθαργος (enforced dormancy)αν η συνθήκη που προκάλεσε το λήθαργο είναι αυτή που τον διατηρεί και μετά την παύση της λήθαργος θα σταματήσει επίσης.\nΜε κριτήριο την αιτία πρόκλησης του ληθάργου χαρακτηρίζουμε το λήθαργο σαν: Παραλήθαργο – όταν το αίτιο είναι στο σπόρο αλλά όχι στο έμβρυο (πχ. ανασταλτικές ουσίες στο περισπέρμιο) Ενδολήθαργο – όταν το αίτιο του ληθάργου έχει να κάνει με το έμβρυο Οικολήθαργο – όταν ο λήθαργος επιφέρεται από περιβαλλοντικές συνθήκες Επίσης, υπάρχει μία κατάσταση – κατάσταση ηρεμίας (quiescence) – όπου ένας σπόρος δεν είναι σε λήθαργο, αλλά ούτε βλασταίνει. Εκεί το αυξητικό δυναμικό είναι στο όριο αντοχής του περισπερμίου και το έμβρυο έχει τη μοναδική δυνατότητα είτε να επανεισέλθει σε λήθαργο ή να αυξήσει λίγο το αυξητικό δυναμικό, να διασπάσει το περισπέρμιο του και να μεταμορφωθεί σε φυτό. Η μετάβαση από την ηρεμία στην βλάστηση δεν είναι αντιστρεπτή διαδικασία.\nΤα στάδια από το λήθαργο ως τη βλάστηση\nΌπως αναφέρεται πιο πάνω, ο λήθαργος είναι μία εξελισσόμενη κατάσταση που τα στάδιά της δεν είναι ξεκάθαρα. Η γνώση όμως της ενδιάμεσης διαδρομής, είναι ουσιαστική για την κατανόηση του ληθάργου σαν φαινόμενο. Ισχύει πως για τη μετάβαση ανάμεσα στα διάφορα ληθαργικά στάδια , την ηρεμία και τη βλάστηση απαιτείται ενέργεια, αλλά και οξυγόνο. Ένα γενικό σχήμα που περιγράφει όλα αυτά και ισχύει με αρκετή ακρίβεια για φυτά που το φυτόχρωμα, η υγρή ψύξη (pre-chilling ή moist-chilling) και οι γιββερελλίνες (GAs) είναι σημαντικοί παράγοντες στην πρόκληση ή ανάσχεση ληθαργικής κατάστασης\nΣχήμα 1. Στάδια ανάμεσα στο λήθαργο και τη βλάστηση (1) με μετατροπές |D| D2 D1 Q G\nD, D2, D1 διάφορα στάδια ληθάργου Q ηρεμία G βλάστηση Z παρεμπόδιση ληθάργου Y παρεμπόδιση βλάστησης\nΦαίνεται πως οι μεταβάσεις ενδιάμεσα στο λήθαργο και την ηρεμία είναι αντιστρεπτές, εφόσον υπάρχει επάρκεια οξυγόνου και ενέργειας. Απεναντίας, αν ο σπόρος περάσει στο στάδιο της βλάστησης δε θα μπορεί να ανακαλέσει αυτή τη δράση. Αυτό είναι αναμενόμενο, αφού δε μπορεί ένας σπόρος «να φυτρώσει δυο φορές» και δείχνει και δείχνει πως κάθε έμβρυο έχει μόνο μια ευκαιρία να αναπτυχθεί σε φυτό. Στη σωστή επιλογή του χρόνου που θα περάσει ο σπόρος στο στάδιο της βλάστησης εξυπηρετεί η φυσιολογική διεργασία του ληθάργου. Η βλάστηση και ο λήθαργος δεν είναι, όμως, απλώς δύο διαφορετικά στάδια/καταστάσεις, αλλά δύο διαφορετικές διεργασίες. Η πρόκληση ή ανάσχεση του ληθάργου δεν είναι το ίδιο πράγμα με τη βλάστηση ή την παρεμπόδισή της. Η σχέση αυτών των δύο περιορίζεται στο ότι δε μπορούν να συμπέσουν χρονικά, ή να προκληθεί λήθαργος στο σπόρο αφού βλαστήσει(αυτό δεν νοείται σαν έννοια). Ωστόσο, για να βλαστήσει ένας σπόρος απαιτεί κι άλλες προϋποθέσεις πέρα από τη μη-ύπαρξη ληθάργου. Άρα οι δύο διεργασίες πρέπει να μελετώνται χωριστά, για να υπάρχει μεγαλύτερη σαφήνεια και να είναι τα συμπεράσματα ξεκάθαρα.\nΠαράγοντες που άμεσα ή έμμεσα εμπλέκονται με το λήθαργο σπόρων\nΟ λήθαργος σπόρων είναι μια σύνθετη φυσιολογική διεργασία και υπάρχει μια ασάφεια σε ότι αφορά τον ακριβή τρόπο δράσης των εμπλεκόμενων παραγόντων. Μάλιστα τα διάφορα είδη φυτών είναι προσαρμοσμένα σε διαφορετικά περιβάλλοντα, με συνέπεια να αντιδρούν με διαφορετικό τρόπο – ή διαφορετική ένταση- στους παράγοντες του περιβάλλοντος και τις αλλαγές που γίνονται. Σήμερα, υπάρχουν κάποιες κατευθύνσεις στην έρευνα του ληθάργου σπόρων που λίγο ή περισσότερο ισχύουν για τα περισσότερα φυτά και παράλληλα διεξάγονται πολλά πειράματα σε παγκόσμια κλίμακα, εστιασμένα σε ένα φυτικό είδος ή οικογένεια κάθε φορά. Παραπάνω αναφέρθηκε πως ο λήθαργος και η βλάστηση είναι δύο διαφορετικές φυσιολογικές διεργασίες. Περιμένουμε, λοιπόν, και διαχωρισμό των παραγόντων επίδρασης στην καθεμία. Κάθε παράγοντας μπορεί να επηρεάζει τη μία, και τις δύο ή καμία από τις δύο διεργασίες ή να τις επηρεάζει σε διαφορετική κατεύθυνση.\nΠίνακας 2. Παράγοντες που προκαλούν ή αποτρέπουν το λήθαργο σε σύγκριση με παράγοντες που προκαλούν ή αποτρέπουν τη βλάστηση (1) DIF DRF GPF GIF -Έλλειψη GAs -Παρεμπόδιση βιοσύνθεσης GA -Μη έκθεση στο φως παράλληλα με GPF -Διαθεσιμότηα GA -Βιοσύνθεση GA -Έκθεση σε υγρασία+ψύχος\n-Χαμηλή/Υψηλή θερμοκρασία -Χαμηλό Ψ -Χημικοί αναστολείς -Ανθεκτικό περισπέρμιο\n-Ικανοποιητική θερμοκρασία -Υψηλό Ψ -Κυτοκινίνες -Αιθυλένιο -Οξυγόνο Ψ υδατικό δυναμικό DIF παράγοντες που προκαλούν λήθαργο DRF παράγοντες που αναστέλλουν/προλαμβάνουν λήθαργο GPF παράγοντες που αναστέλλουν/προλαμβάνουν βλάστηση GIF παράγοντες που προκαλούν/ενισχύουν τη βλάστηση\nΑπό τα πρώτα χρόνια έρευνας πάνω στο λήθαργο σπόρων, οι επιστήμονες άρχισαν να ψάχνουν χημικούς παράγοντες που με τον ένα ή άλλο τρόπο συνδέονταν με το φαινόμενο. Οι πρώτες έρευνες περιστράφηκαν γύρω από χημικούς αναστολείς/παρεμποδιστές και κατέληξαν στην απομόνωση της ορμόνης “Dormin”, αυτής που σήμερα ονομάζουμε αμπσισσικό οξύ (ΑΒΑ). Οι μελέτες τότε κατέληξαν πως οι υψηλές συγκεντρώσεις ΑΒΑ πριν το λήθαργο προκαλούσαν αυτή την κατάσταση. Νεότερες έρευνες όμως ανέτρεψαν αυτά τα συμπεράσματα και το ΑΒΑ μάλλον δεν έχει σχέση αιτίου-αποτελέσματος με το λήθαργο στους σπόρους. Η σημαντικότερη δράση του ΑΒΑ είναι ο έλεγχος των στομάτων και άρα του συστήματος διαχείρισης ύδατος που κάθε φυτό ενσωματώνει. Έχει, επίσης, ονομαστεί και ορμόνη του stress διότι συντίθεται σε μέρη του φυτού που δέχονται υδατικές και όχι μόνο καταπονήσεις. Σε ότι αφορά τους σπόρους, περιορίζεται στο να αναστέλλει τη βλάστηση κι όχι να προκαλεί λήθαργο. Πιο σημαντική σε σχέση με το λήθαργο σπόρων είναι η ομάδα παρεμφερών ορμονών που ονομάζονται γιββερελλίνες (Gibberellins, GAs). Η ονομασία προέρχεται από ένα μύκητα από τον οποίο πρωτοαπομονώθηκαν στην Ιαπωνία. Από τις περίπου 120 γιββερελλίνες που έχουν ανακαλυφθεί ως σήμερα, πιο σημαντική είναι το γιββερελλικό οξύ ή GA3. Η παρουσία τους σε υψηλές συγκεντρώσεις σους σπόρους παρεμποδίζει το λήθαργο και σε πολλά είδη έχει σχέση με τη σύνθεση υδρολυτικών ενζύμων (κυρίως α-αμυλάσης) που κινητοποιούν τα θρεπτικά αποθέματα των σπόρων, προετοιμάζοντάς τους για βλάστηση. Απεναντίας, μικρές ή καθόλου συγκεντρώσεις γιββερελλινών έχουν σχεδόν σίγουρο επακόλουθο την πρόκληση ληθάργου στο σπόρο. Στην πράξη, πολλές φορές σπόροι που είναι σε λήθαργο, όχι μόνο έχουν μικρές συγκεντρώσεις GA, αλλά ανιχνεύονται και ουσίες παρεμποδιστές της σύνθεσης γιββερελλινών όπως η τετρακυκλάση (TCY), το ancymidazol, το uniconazol και το paclobutrazol. Οι λοιπές ομάδες φυτοορμονών, δεν έχουν σημαντική επίδραση στο λήθαργο, ενώ οι περισσότερες ενισχύουν το δυναμικό για βλάστηση.\nΗ επίδραση των εξωτερικών παραγόντων στο λήθαργο σπόρων κι οι διεργασίες ως τη βλάστηση\nΠολλές φορές λήθαργος στους σπόρους προκαλείται από διάφορους φυσικούς παράγοντες. Όπως επίσης, λήθαργος μπορεί να ανασταλεί από φυσικούς παράγοντες. Κάθε φυτικό είδος διακρίνεται από συγκεκριμένες φυσικές συνθήκες που είναι τα άριστά γι’ αυτό επίπεδα για τους περισσότερους παράγοντες και ανάλογα με τον παράγοντα έχει ένα πάνω κι ένα κάτω όριο στο οποίο ευδοκιμεί. Όταν κάποιος παράγοντες ξεπεράσει το πάνω ή το κάτω όριο, τότε ο σπόρος του συγκεκριμένου είδους μπαίνει σε λήθαργο.\nΆλλη διεργασία που ενισχύει το αυξητικό δυναμικό σε πολλά είδη είναι η αφυδάτωση, η οποία μπορεί σε κάποιες περιπτώσεις με μη μοιάζει απαραίτητη, αλλά η απώλεια νερού από τους σπόρους μειώνει το stress από διάφορους παράγοντες. Στην πράξη η αφυδάτωση και η επανύγρανση (ανάκτηση της απώλειας του νερού) χρησιμοποιείται σαν ένα τέχνασμα των φυτών για να μη φυτρώνουν οι σπόροι μέσα –ή λίγο αφότου βγούν- από τον καρπό, αλλά δίνεται ένα χρονικό περιθώριο ληθαργικής κατάστασης. Σ’ αυτά τα φυτά, λοιπόν, η ανάπτυξη των σπόρων δε σταματά πάνω στο μητρικό φυτό. Μέχρι και την αφυδάτωση ο σπόρος είναι σε μία κατάσταση που στοχεύει στην παραγωγή θρεπτικών αποθεμάτων, παρά στην προετοιμασία της βλάστησης. Με την επανύγρανση, ξεκινά η παραγωγή GA και των επακόλουθων ενζύμων για την έναρξη της βλάστησης.\nΟι φυσιολογικές ανάγκες που εξυπηρετεί ο λήθαργος σπόρων και τα οφέλη που προσφέρει\nΜετά από πολλά στάδια εξέλιξης, τα φυτά μοιάζουν να υιοθετούν τη φυσιολογική λειτουργία του ληθάργου σπόρων. Η σημασία αυτής της λειτουργίας είναι μεγάλη και δεν αφορά ένα ή λίγα χαρακτηριστικά. Ανάλογα με το πώς, που, πότε εμφανίζεται λήθαργος σπόρων σε ένα φυτικό είδος, διαμορφώνεται και ένα είδος στρατηγικής επιβίωσης και διαμόρφωσης πλεονεκτημάτων. Από την οικολογία γνωρίζουμε πως επιβιώνει ο πιο προσαρμοσμένος, ευέλικτος και ισχυρός. Σε αυτή την πορεία μεγάλο ρόλο παίζει και ο λήθαργος σπόρων, που δίνει στα φυτά δυνατότητες προσαρμογής κι ευελιξίας απέναντι στα διάφορα φυσικά περιβάλλοντα.\nΗ δεύτερη ανάγκη που εξυπηρετείται είναι ο συγχρονισμός με τις εποχές. Οι σπόροι ενός είδους σε μια καθορισμένη περιοχή βλαστάνουν συγκεκριμένη ευνοϊκή περίοδο. Αυτό σαν αποτέλεσμα μειώνει σημαντικά το ποσοστό των σπόρων που αλλιώς θα βλάσταναν σε λάθος εποχή και με πολλές πιθανότητες να καταστραφεί γρήγορα το φυτάριο. Επίσης, τα φυτά που θα φυτρώσουν την ίδια εποχή, αναμένεται και να ανθίσουν μαζί, οπότε ευνοείται η παραγωγή πολλαπλασιαστικού υλικού. Ένα άλλο πλεονέκτημα που δημιουργείται είναι η διεύρυνση του τοπικού και χρονικού εύρους βλάστησης των σπόρων που αυξάνει σημαντικά τις πιθανότητες επιβίωσης του είδους. Ιδιαίτερα σε μερικά είδα (όπως τις οικογένειες Compositae και Chenopodiaceae) εμφανίζεται μια ιδιότητα, όπου οι σπόροι ενός φυτού ομαδοποιούνται ανά κλαδί, ανά φρούτο ή κατά κάποιο άλλο τρόπο, και έχουν σταδιακά βαθύτερο λήθαργο. Εκεί αναμένεται ο πρώτος σπόρος να διακόψει νωρίς το λήθαργό του και σταδιακά που αργά ως τον τελευταίο. Δίνεται η δυνατότητα στους σπόρους του ίδιου φυτού να βλαστήσουν σε διαφορετικές χρονικές περιόδους και άρα υπό διαφορετικές συνθήκες. Έτσι, με κάποια βεβαιότητα κάποιοι θα βλαστήσουν και το είδος δεν κινδυνεύει με εξαφάνιση.\nΗ αξιοποίηση ευκαιριακών συνθηκών είναι πολύ σημαντικό στοιχείο όσων φυτικών ειδών χρησιμοποιούν το λήθαργο σπόρων για τέτοιο σκοπό. Οι σπόροι σε αυτό το στάδιο γίνεται να διατηρηθούν για πολλά χρόνια και να βλαστήσουν όταν επικρατήσουν ευνοϊκές συνθήκες. Το πιο αξιοπρόσεκτο παράδειγμα είναι το ότι στις καυτές ερήμους μετά από μια βροχή (ένα εξαιρετικά σπάνιο φαινόμενο) ανθίζουν μια σειρά από φυτά. Αυτά προέρχονται από σπόρους που βρίσκονται χρόνια στην καυτή άμμο, σε κατάσταση ληθάργου. Άλλο παράδειγμα είναι τα φυτά που οι σπόροι τους περιμένουν να συμβεί πυρκαγιά σε κάποια περιοχή για να φυτρώσουν και να καταλάβουν μετά την περιοχή. Η φωτιά, δηλαδή, είναι το ερέθισμα που δίνει στους σπόρους αυτούς το σήμα για να βλαστήσουν. Τρίτο παράδειγμα είναι οι σπόροι φυτικών παρασίτων. Αυτοί παραμένουν σε λήθαργο για πολύ καιρό, εώς ότου ανιχνεύσουν την παρουσία ενός φυτού ξενιστή κάπου κοντά τους.\nΤέλος, η χρησιμοποίηση άλλων (ζωικών) οργανισμών για την εδαφική εξάπλωση είναι δυνατότητα που δίνει ο λήθαργος σπόρων. Συγκεκριμένα, υπάρχουν σπόροι ειδών που αναπτύχθηκαν έτσι, ώστε ο λήθαργός τους να διακόπτεται μόνο αν έχουν περάσει από το στομάχι ενός ζώου. Σε μερικά είδη, μάλιστα, ενδέχεται μόνο ένα είδος ή λίγα συγγενικά ζωικά είδη να είναι κατάλληλα για τη διακοπή του ληθάργου. Ειδικά στην περίπτωση που τα πουλιά τρέφονται με φρούτα και διασπέρνουν παράλληλα τους σπόρους τους, η γεωγραφική εξάπλωση μπορεί να είναι ραγδαία.\nΠιθανές εφαρμογές της τεχνολογίας του ληθάργου σπόρων\nΜέχρι σήμερα η εφαρμογή της τεχνολογίας του ληθάργου σπόρων υπήρξε περιορισμένη. Αυτό πιθανώς ήταν απόρροια των περιορισμένων γνώσεων γύρω από το θέμα. Κάποια σημαντικά σημεία της συνολικής γύρω από το θέμα γνώσης, είτε δεν είχαν ανακαλυφθεί ή ήταν μυστικά και όχι ευρέως γνωστές γνώσεις ή ήταν σε ερευνητικό στάδιο. Και πάντως δεν είχε αναπτυχθεί και η συζήτηση γύρω από την πρακτική εφαρμογή. Πλέον, έχουμε τη δυνατότητα να αξιοποιήσουμε τη σχετικά γνώση με αρκετά οφέλη. Μάλιστα, από τότε που πολλές φυτοορμόνες μπορούν τεχνητά να συντεθούν, η μαζική εφαρμογή είναι ένα βήμα πιο κοντα.\nΗ πιο διαδεδομένη εφαρμογή (κι αυτή που μέχρι σήμερα εφαρμόστηκε περισσότερο) είναι η μεγιστοποίηση της βλαστικότητας στους σπόρους. Στόχος είναι να βλαστήσει όσο το δυνατό μεγαλύτερο ποσοστό από τους διαθέσιμους σπόρους και να μεγαλώσει η παραγωγή. Τώρα πλέον είναι πιο κατανοητοί οι παράγοντες που οδηγούν σε αδρανείς σπόρους στο χωράφι και μπορούν να αντιμετωπιστούν. Επιπλέον, οι σπόροι που κυκλοφορούν στο εμπόριο είναι τεχνητά επιλεγμένοι για να υπάρχει η καλύτερη ποιότητα.\nΤρίτος τρόπος είναι η ενίσχυση της βλαστικότητας των ζιζανίων στο χωράφι. Έτσι, τα ζιζάνια είτε θα φυτρώνουν λάθος εποχή (με ανάλογες περιβαλλοντικές καταπονήσεις) ή θα φυτρώνουν σωστά. Όσα ζιζάνια φυτρώσουν σωστά, μπορούν να καταστραφούν από ανθρώπινη παρέμβαση (φρεζάρισμα, κάψιμο…) κι έπειτα να σπαρεί το χωράφι με την ωφέλιμη καλλιέργεια. Μετά τη σπορά, οι σπόροι των ζιζανίων μέσα στο χωράφι θα είναι μικροί σε αριθμό για να απειλήσουν την καλλιέργεια.. Σ’αυτή την περίπτωση έχουμε να αντιμετωπίσουμε πάλι υψηλό κόστος, αλλά και δυσκολίες στο χρονικό προγραμματισμό των γεωργικών εργασιών, ωστόσο παραμένει δραστική μέθοδος και αναμένονται λιγότερο επιβλαβείς παρενέργειες. Οι γεωπόνοι θα είναι αυτοί που θα κρίνουν πότε συμφέρει και είναι απαραίτητο να εφαρμοστούν τέτοιες τεχνικές.\nΤέλος, η τεχνολογία ληθάργου σπόρων επιτρέπει τη φθινοπωρινή σπορά κάποιων φυτών που κανονικά σπέρνονται άνοιξη σε συγκεκριμένα εδάφη και υπάρχουν περιορισμοί από αυτό. Αυτό μπορεί αν έχει το όφελος του πιο εύκολα κατεργάσιμου εδάφους ή διάφορα άλλα, ανάλογα την περίπτωση. Το φυτό μπορεί να διαχειμάσει μέσα στο χωράφι και με την επίδραση υγρόψυξης να είναι έτοιμο για βλάστηση την άνοιξη,\nLang, G.A. (1996) Plant Dormancy – Physiology – Biochemistry and molecular Biology. CAB int.\nDavies, P.J. (1995) Plant Hormones – Physiology – Biochemistry and molecular Biology. Kluwer Academic Publishers\nHopkins, W.G. (1995) Introduction to Plant Physiology. John Wiley & sons inc.\nRaven P. Evert R. and Eichorn S. (1986) Biology of Plants, 4th edition. Worth Publishers, inc.\nΤσέκος, Ι.Β. (2004) Φυσιολογία φυτών – Το κύτταρο ως ενεργητικό σύστημα-φαινόμενα μεταφοράς-μεταβολισμός-αύξηση και ανάπτυξη-μοριακή φυσιολογία. Εκδοτικός οίκος Αδελφών Κυριακίδη α.ε.\nΛόλας, Π. (2005) Φυσιολογία φυτού – Σημειώσεις. Πανεπιστημιακές εκδόσεις Θεσσαλίας, Βόλος\nΒαρδαβάκης Μ. και Ζούζουλας Δ. (2003) Μορφολογία & Ανατομία των φυτών. Εκδόσεις Ζήτη\nΤο παραπάνω κείμενο προέρχεται από την έκδοση 31 Ιανουαρίου 2005 του άρθρου Λήθαργος σπόρων της Βικιπαίδειας.


Αεροπορικά από Παρίσι Σαρλ ντε Γκωλ για Άμστερνταμ Σίπχολ από 96 € | Skyscanner\nΑεροπορικά από Παρίσι Σαρλ ντε Γκωλ για Άμστερνταμ Σίπχολ\nΣτοιχεία πτήσης Παρίσι Σαρλ ντε Γκωλ για Άμστερνταμ Σίπχολ\nΠοια είναι η καλύτερη τιμή για μετ' επιστροφής πτήση από Παρίσι Σαρλ ντε Γκωλ προς Άμστερνταμ Σίπχολ;\nΗ καλύτερη τιμή που βρήκαμε στην Skyscanner για αεροπορικό εισιτήριο από Παρίσι Σαρλ ντε Γκωλ προς Άμστερνταμ Σίπχολ είναι 96 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠοια είναι η διάρκεια της πτήσης από Παρίσι Σαρλ ντε Γκωλ προς Άμστερνταμ Σίπχολ;\n1ώρες 10λεπτά είναι η μέση διάρκεια πτήσης από Παρίσι Σαρλ ντε Γκωλ προς Άμστερνταμ Σίπχολ.\nΠόσες αεροπορικές εταιρείες πραγματοποιούν απευθείας πτήσεις από Παρίσι Σαρλ ντε Γκωλ προς Άμστερνταμ Σίπχολ;\nΥπάρχουν 6 αεροπορικές εταιρείες που πραγματοποιούν πτήσεις απευθείας από Παρίσι Σαρλ ντε Γκωλ προς Άμστερνταμ Σίπχολ.\nΠόσες πτήσεις πραγματοποιούνται την εβδομάδα από Παρίσι Σαρλ ντε Γκωλ προς Άμστερνταμ Σίπχολ;\nΠραγματοποιούνται 89 πτήσεις την εβδομάδα από Παρίσι Σαρλ ντε Γκωλ προς Άμστερνταμ Σίπχολ, από τον Οκτώβριος.


Θεσσαλονίκη: Βίντεο – ντοκουμέντο από το “ριφιφί” σε σούπερ μάρκετ με λεία 100.000 ευρώ | Empisteutiko.gr\nΘεσσαλονίκη: Βίντεο – ντοκουμέντο από το “ριφιφί” σε σούπερ μάρκετ με λεία 100.000 ευρώ\nΒίντεο ντοκουμέντο από το ριφιφί σε σούπερ μάρκετ στη Θεσσαλονίκη, που έγινε τον Δεκέμβριο του 2021, με λεία 100.000 ευρώ, φέρνει στο “φως” της δημοσιότητας το newsit.gr.\nΗ διάρρηξη του σούπερ μάρκετ στη Νικόπολη, έγινε τα ξημερώματα της 5ης Δεκεμβρίου, με τους δύο δράστες να μπαίνουν στο υπόγειο του καταστήματος, ανοίγοντας τρύπα από τη διπλανή οικοδομή. Στη συνέχεια, για να αποφύγουν το συναγερμό, σύρθηκαν στο χώρο των χρηματοκιβωτίων και άρπαξαν από δύο από αυτά το ποσό των 100.000 ευρώ.\nΎστερα από επιχείρηση αστυνομικών του Τμήματος Εγκλημάτων κατά Ιδιοκτησίας της Ασφάλειας Θεσσαλονίκης, χθες (15.02.2022), εντοπίστηκε και συνελήφθη ο Αλβανός δράστης στην περιοχή της Νικόπολης και κατασχέθηκε το αυτοκίνητο του. Σε έρευνα που έγινε στο σπίτι του 33χρονου, βρέθηκαν και κατασχέθηκαν ένα πιστόλι μαύρο με τέσσερα φυσίγγια.\nΣε βάρος του, εκκρεμούσε απόφαση τεσσάρων ετών για διαρρήξεις σπιτιών το 2010. Επιπλέον, είναι σεσημασμενος για τέσσερις ένοπλες ληστείες σε βενζινάδικα της Θεσσαλονίκης το 2010 και είχε φυλακιστεί μέχρι το 2018, όταν και αποφυλακίστηκε.\nΤραγωδία στα Δωδεκάνησα: Το ροζ βίντεο με τον γιο, το ομοφοβικό bullying και η αυτοκτονία του πατέρα


Στο «τραπέζι» η ρύθμιση των 120 δόσεων - Fpress.gr\nΓια ποιους διεκδικεί ... εισιτήριο εισόδου η κυβέρνηση – Γιατί οι ολοκληρωμένες αιτήσεις είναι... 30\n14 Μαϊ 2018 - 10:21\nΜέχρι στιγμής, ενδιαφέρον για τον εξωδικαστικό συμβιβασμό και τις 120 δόσεις που αυτός εξασφαλίζει, έχουν εκδηλώσει περίπου 32.000 επιχειρήσεις και 10.000 ελεύθεροι επαγγελματίες. Το ενδιαφέρον αυτό έχει εκδηλωθεί με έναρξη της διαδικασίας υποβολής της αίτησης. Το ... βήμα παραπάνω έχουν κάνει μόλις 5500 οφειλέτες ενώ «ώριμες» χαρακτηρίζονται 950 αιτήσεις. Πόσες από αυτές έχουν ολοκληρωθεί στην πράξη; Καμιά... 30αριά σε μια χώρα που μετράει συνολικά πάνω από τέσσερα εκατομμύρια οφειλέτες.\nΟ εξωδικαστικός συμβιβασμός είναι το μόνο διαθέσιμο εργαλείο αυτή τη στιγμή για τη ρύθμιση των χρεών σε τράπεζες, εφορία και ασφαλιστικά ταμεία. Ωστόσο, είναι τόσο περιοριστικές οι προϋποθέσεις ένταξης και τόσο γραφειοκρατική η διαδικασία που πρέπει να ακολουθηθεί ώστε στην πράξη η είσοδος να είναι σχεδόν απαγορευτική. Δεδομένου ότι οι πιέσεις από την πλευρά των τραπεζών για την τακτοποίηση των ληξιπρόθεσμων οφειλών θα γίνουν εντονότερες –αυτό θα σηματοδοτήσει και η επίσκεψη της επικεφαλής του SSM Ντανιέλ Νουί στην Αθήνα- στο τραπέζι των διαπραγματεύσεων με τους δανειστές θα μπει και το ... ρεκτιφιέ του εξωδικαστικού. Η ελληνική πλευρά θα κατέβει με δύο αιτήματα: πρώτον την απλοποίηση της διαδικασίας και δεύτερον τη διεύρυνση του καταλόγου των οφειλετών που θα μπορούν να υποβάλλουν τη σχετική αίτηση.\nΗ απλοποίηση περνά μέσα από την προσπάθεια κατάργησης πολλών δικαιολογητικών που απαιτούνται για να ολοκληρωθεί μια αίτηση. Με τα τωρινά δεδομένα, τα δικαιολογητικά ξεπερνούν τα... 30 ενώ η συγκέντρωσή τους προϋποθέτει συνήθως την ύπαρξη ολόκληρου υποστηρικτικού μηχανισμού ο οποίος κοστίζει.


Copa del Rey: ΑΠΙΣΤΕΥΤΟΣ τελικός και θρίαμβος Μπαρτσελόνα επί της Ρεάλ! (vids) | Eurohoops\nCopa del Rey: ΑΠΙΣΤΕΥΤΟΣ τελικός και θρίαμβος Μπαρτσελόνα επί της Ρεάλ! (vids)\n2019-02-17T21:53:35+00:00 2019-02-17T21:53:35+00:00 2019-02-18T00:05:38+00:00.\nΣτον σπουδαιότερο ευρωπαϊκό τελικό Κυπέλλου, η Μπαρτσελόνα κατέκτησε το Copa del Rey κερδίζοντας την Ρεάλ με 94-93, μετά από ένα ΑΠΙΣΤΕΥΤΟ ματς, που κρίθηκε στην παράταση!\nΜατσάρα και τελικά… Μπαρτσελόνα!\nΗ ομάδα της Βαρκελώνης κατέκτησε το Cope Del Rey για δεύτερη συνεχόμενη χρονιά, κερδίζοντας την Ρεάλ στην Μαδρίτη με 94-93 μετά από έναν τελικό που θα μείνει για καιρό χαραγμένος στη μνήμη μας!\nΤο τρόπαιο αλλάζει χέρια ανάμεσα σε Ρεάλ και Μπαρτσελόνα από το 2010 και για δεύτερη σερί χρονιά, η Μπαρτσελόνα φτάνει στην κορυφή, έχοντας πλέον 25 τίτλους, έναντι των 27 των Μαδριλένων!\nΗ Ρεάλ έκανε ένα τρομερό τρίτο δεκάλεπτο και μετέτρεψε το αμφίρροπο πρώτο ημίχρονο (35-35) σε μονόλογο, φτάνοντας ακόμα και στο +17, με το σκορ στο 30′ να είναι 60-46! Η Μπαρτσελόνα όμως ήθελε να παραμείνει στην κορυφή και με ένα σερί 17-0 (!) πέρασε μπροστά με 61-63, με τους Μαδριλένους να μένουν με έναν μόλις πόντο για σχεδόν 5′!\nΤο ντέρμπι συνεχίστηκε για τα 5′ λεπτά, με το σκορ να εναλλάσσεται συνεχώς και τους Καταναλούς να αντέχουν παρά την αντίδραση της Ρεάλ. Το 70-66 έγινε 70-74 (-2:30′), με τον Τόμας Ερτέλ να κάνει πράγματα και θαύματα. Η ‘βασίλισσα” μείωσε σε 73-74, όμως η άμυνα της ομάδας του Σβέτισλαβ Πέσιτς ήταν εξαιρετική και μπήκαμε στο τελευταίο λεπτό με το σκορ στο 73-76, με την αστοχία και τα λάθη να μην επιτρέπουν σε καμία ομάδα να σκοράρει.\nΟ Φακούντο Καμπάτζο αστόχησε στο τρίποντο της ισοφάρισης (-7”), όμως το επιθετικό ριμπάουντ έδωσε την ευκαιρία στον Αργεντίνο να πάρει το φάουλ πάνω σε τρίποντο. Με 2/3 βολές μείωσε στ 75-76 και στη συνέχεια ο Βίκτορ Κλαβέρ έκανε το 1/2 από την γραμμή των βολών για το 75-77 με 4” να απομένουν. Χρόνος αρκετός για τον Σέρχιο Γιουλ, που με δικό του καλάθι έστειλε το ματς στην παράταση!\n¡¡@23Llull anota sobre la bocina para forzar la prórroga!! #CopaACB\n🎥 En directo por @vamos pic.twitter.com/DgLtiAncxr\n— #CopaACB (@ACBCOM) 17 Φεβρουαρίου 2019\nH ”μάχη” συνεχίστηκε με αμείωτο ενδιαφέρον και στο έξτρα πεντάλεπτο, με το 82-82 στο 43′ να τα λέει όλα. Ο Καμπάτσο πήρε το ”όπλο” του, όμως το 87-85 υπέρ της ομάδας του έγινε 87-92 με 20” στο ρολόι, μετά από μεγάλο κάρφωμα του Άντε Τόμιτς και 2/2 βολές του Κρις Σίνγκλετον.\n¡¡¡Peroooo TOMIC!!! #CopaACB\n🎥 En directo por @vamos pic.twitter.com/iyDft1HAzS\nΠοιος είπε όμως ότι ο τελικός είχε τελειώσει; Τα 20” ήταν αρκετά για την Ρεάλ, που αρχικά μείωσε με τρίποντο του Άντονι Ράντολφ (90-92) και στη συνέχεια πήρε το ριμπάουντ και ο Τζέισι Κάρολ με καλάθι-φάουλ έδωσε το προβάδισμα με 93-92 και 4” να μένουν! Η… μπίλια τελικά έκατσε στην Μπαρτσελόνα, με τον Τόμιτς να δίνει την μεγάλη νίκη (93-94), σε ένα ματς που θα θυμόμαστε για χρόνια!\n🎥 En directo por @vamos pic.twitter.com/4JqLoEVhxo\nΠρώτος σκόρερ των νικητών και MVP του Κυπέλλου (όπως και πέρυσι) ο Τόμας Ερτέλ με 22 πόντους και 6 ασίστ, όμως ο Άντε Τόμιτς είναι ο μεγάλος ήρωας! Τελείωσε το ματς με 14 πόντους και 7 ριμπάουντ, όμως η νίκη ήρθε από τα δικά του χέρια, επομένως είναι με διαφορά ο κορυφαίος! 15 πρόσθεσε ο Βίκτορ Κλαβέρ.\n19 και 16 είχαν από πλευράς Ρεάλ οι Φακούντο Καμπάτσο και Άντονι Ράντολφ αντίστοιχα.\nΤα δεκάλεπτα: 16-20, 35-35, 60-46, 77-77, 93-94\nTags copa del rey Μπαρτσελόνα Ρεάλ Μαδριτης


Βρίσκεστε εδώ: Το Χωριό > Δυτική Φραγκίστα\n"Δυτική Φραγκίστα" λένε οι άνθρωποι που συνδέονται με αυτή και αμέσως η φωνή τους χρωματίζεται με συγκίνηση και νοσταλγία. Και σίγουρα η δική μας ΦΡΑΓΚΙΣΤΑ αποτελεί επίγειο ορεινό παράδεισο όχι μόνο για τους κατοίκους της, αλλά και για τους επισκέπτες της.\nΚτισμένη στην πλαγιά του βουνού, κοιτάζει την Ανατολική Φραγκίστα από την οποία χωρίζεται με το ρέμα του Κερασοβίτη.\nΕίναι ένα πανέμορφο επιβλητικό χωριό, στην είσοδο του οποίου συναντάμε τις παλιές πετρόκτιστες Βρύσες του Πλάτανου, κατασκευής του 1898, ακολούθως την γραφική πλακόστρωτη πλατεία στο κέντρο του και το ναό της Γέννησις της Θεοτόκου, με το εντυπωσιακό της καμπαναριό από πελεκητή πέτρα.\nΒρίσκεται στη μέση της διαδρομής Καρπενησίου - Αγρινίου (δείτε το χάρτη), και λόγω της γεωγραφικής του θέσης θα μπορούσε να χαρακτηρισθεί ως η "συμπρωτεύουσα" του νομού Ευρυτανίας.\nΣε υψόμετρο 780μ. και κοντά στην τεχνητή λίμνη των Κρεμαστών, η Δυτική Φραγκίστα παρέχει στον επισκέπτη ότι χρειάζεται για άνετη διαμονή, καθώς διαθέτει ενοικιαζόμενα δωμάτια, επιλογές διασκέδασης και εστίασης, Κέντρο Υγείας, Φαρμακείο, Γυμνάσιο και Τ.Ε.Ε. πληροφορικής.


“Μοίρασαν” δώρα και χαρά στα προσφυγόπουλα του Ατλάντικ – ΤΡΙΚΚΗPress – Τα νέα των Τρικάλων\n“Μοίρασαν” δώρα και χαρά στα προσφυγόπουλα του Ατλάντικ Reviewed by Momizat on Δεκ 29 . Μια ιδιαίτερη γιορτή για τα προσφυγόπουλα πραγματοποιήθηκε στο Ατλάντικ σήμερα το μεσημέρι. Εργαζόμενοι της ΕΡΤ στα Τρίκαλα – ΕΡΤ Λάρισας & μέλη της Λέσχη Μια ιδιαίτερη γιορτή για τα προσφυγόπουλα πραγματοποιήθηκε στο Ατλάντικ σήμερα το μεσημέρι. Εργαζόμενοι της ΕΡΤ στα Τρίκαλα – ΕΡΤ Λάρισας & μέλη της Λέσχη Rating: 0\n“Μοίρασαν” δώρα και χαρά στα προσφυγόπουλα του Ατλάντικ\nΜια ιδιαίτερη γιορτή για τα προσφυγόπουλα πραγματοποιήθηκε στο Ατλάντικ σήμερα το μεσημέρι. Εργαζόμενοι της ΕΡΤ στα Τρίκαλα – ΕΡΤ Λάρισας & μέλη της Λέσχης Εργασίας, Αλληλεγγύης και Πολιτισμού μοίρασαν παιχνίδια και γλυκίσματα στα παιδιά των προσφύγων …\n… τα παιδιά μας εύχονται “Καλή Χρονιά” (“سنة جيدة”) …


Επίθεση με τσεκούρι στην Κοζάνη: Προφυλακιστέος ο 45χρονος δράστης - Η Βραδυνή\nΕπίθεση με τσεκούρι στην Κοζάνη: Προφυλακιστέος ο 45χρονος δράστης\nΣύμφωνα με πηγές από το νοσοκομείο, σε εξέλιξη είναι το χειρουργείο του 56χρονου θύματος\nΜε τη σύμφωνη γνώμη ανακριτή και εισαγγελέα, στη φυλακή οδηγείται ο 45χρονος δράστης της επίθεσης με το τσεκούρι στη ΔΟΥ Κοζάνης. Για περίπου 4 ώρες έμεινε ο 45χρονος στο δικαστικό Μέγαρο της Κοζάνης, όπου υπήρχε ισχυρότατη αστυνομική δύναμη.\nΟ Κυριάκος Μητσοτάκης επικοινώνησε τηλεφωνικά από τις Βρυξέλλες με τον Βασίλη Κικίλια και ενημερώθηκε για την κατάσταση της υγείας των εφοριακών.\nΌσον αφορά στην 66χρονη, έχει καταστροφή του δεξιού οφθαλμού, θλαστικά τραύματα στο πρόσωπο, ενώ εξετάζεται από νευροχειρουργούς, γναθοχειρουργούς και οφθαλμίατρους.\nΜιλώντας στο ΑΠΕ-ΜΠΕ μια αυτόπτης μάρτυρας, εργαζόμενη στο τμήμα που δέχθηκε την επίθεση ανέφερε: «Ο δράστης μπήκε πρώτα μέσα στο τμήμα Κεφαλαίου και κατόπιν έστριψε και μπήκε στο τμήμα Εισοδήματος. Ένας συνάδελφος του υπέδειξε ότι δεν μπορεί να μπει μέσα αλλά χρειάζεται να πάρει το αριθμημένο χαρτάκι της προτεραιότητας.\nΧωρίς να πει κουβέντα ξεκρέμασε από την πλάτη του ένα μικρό σακίδιο έβγαλε τον τσεκούρι και χτύπησε τον Πέτρο…Η επόμενη κίνηση του ήταν να χτυπήσει δυο φορές τη Δώρα… Στο τέλος και όταν όλοι φώναζαν κι έτρεχαν δεξιά κι αριστερά πανικόβλητοι αυτός είπε… “τώρα σας άρεσε; Καλά να πάθετε...“»\nΕτικέτες: ΔΟΥ, επίθεση, Κοζάνη, τσεκούρι


Solo: A Star Wars Story (2018) ⋆ Filmy DataBase ⋆ Filmy.gr\nΑυθ. Τίτλος: Solo: A Star Wars Story\nΕν. Τίτλος: Solo\nDVD: 24 Σεπτεμβρίου 2018\nBlu-Ray: 24 Σεπτεμβρίου 2018\nΜέσα από μια σειρά παράτολμες περιπέτειες σε έναν σκοτεινό και επικίνδυνο εγκληματικό υπόκοσμο, ο Χαν Σόλο γίνεται φίλος με τον πελώριο μελλοντικό του συν-πιλότο, τον Τσουμπάκα, και συναντά τον περιβόητο τζογαδόρο Λάντο Καρλίσιαν, σε ένα ταξίδι που θα καθορίσει την πορεία ενός από τους πιο αναπάντεχους ήρωες του σύμπαντος που λέγεται Star Wars.\nPhoebe Waller-Bridge … L3-37 (φωνή)\nJon Favreau … Rio Durant (φωνή)\nLinda Hunt … λαίδη Proxima (φωνή)\nΣενάριο: Jonathan Kasdan, Lawrence Kasdan\nΠαραγωγή: Simon Emanuel, Kathleen Kennedy, Allison Shearmur\nΣκηνικά: Neil Lamont\nΕλληνικός Τίτλος: Solo: A Star Wars Story\nΕναλλακτικός Τίτλος: Solo\nΔεύτερο φιλμ Star Wars Anthology μετά το Rogue One, δηλαδή spin-off της μακράς σειράς. Τα γεγονότα τοποθετούνται περίπου 10 χρόνια πριν αυτά της ταινίας του 1977.\nΤον σχεδιασμό τον ξεκίνησε ο ίδιος ο George Lucas το 2012. Τον Ιανουάριο του 2017, ξεκίνησαν τα γυρίσματα με σκηνοθέτες τους Phil Lord, Christopher Miller. Αλλά τον Ιούνιο του ίδιου χρόνου, το ντουέτο απολύθηκε λόγω δημιουργικών διαφορών με τη Lucasfilm, κι άμεσα προσλήφθηκε ο Howard (υποψήφιοι ήταν και οι: Joe Johnston, Lawrence Kasdan). Το βασικό πρόβλημα ήταν ότι οι δύο δημιουργοί πίστευαν ότι ο λόγος που τους επέλεξαν ήταν για να κάνουν μια κωμική εκδοχή της ιστορίας, ενώ η παραγωγή ήθελε απλά ένα κωμικό άγγιγμα. Ακολούθησαν τα επιπλέον γυρίσματα, αλλά έγιναν και πολλά reshoot όσων είχαν ήδη γυριστεί. Όλο αυτό εκτόξευσε το μπάτζετ στα 275-300 εκατομμύρια δολάρια, κάνοντας την ταινία μία από τις ακριβότερες όλων των εποχών. Η μέτρια αποδοχή του κοινού (392,9 εκατομμύρια δολάρια) απλά απέσβεσε το κόστος, αλλά τα κέρδη θεωρούνται ασήμαντα για τέτοια παραγωγή.\nΓια τον ρόλο του Χαν Σόλο λήφθηκαν υπόψιν πολλά ονόματα, όπως των: Miles Teller, Ansel Elgort, Dave Franco, Jack Reynor, Scott Eastwood, Logan Lerman, Emory Cohen και Blake Jenner. Για τον πρώτο γυναικείο: Tessa Thompson, Naomi Scott, Zoe Kravitz, Emilia Clarke, Kiersey Clemons, Jessica Henwick και Adria Arjona. Για αυτόν του Μπέκετ υποψήφιος ήταν ο Christian Bale.\nΟ John Williams συμμετέχει στο σάουντρακ με το τετράλεπτο θέμα The Adventures of Han.\nΈκδοση Κειμένου: 1/10/2018\nΕίναι ατυχές να ξεκινούμε και να τελειώνουμε την κρίση μας πάνω σε αυτή τη σόλο ταινία της σειράς, συγκρίνοντας τη με το σύνολο του franchise. Κι αυτό επειδή υπάρχει μια σαφής διαφορά: είναι η πρώτη που δεν είναι έπος. Κάτι τα προβλήματα στην παραγωγή, κάτι του ότι ίσως δεν ήθελαν να ρίξουν τόσο χρήμα κι εδώ, αλλά το «Σόλο» δεν έχει ούτε τη μεγάλη μάχη, ούτε απολαμβάνεις διαστημικό θέαμα, ούτε μπαίνεις σε αυτή τη ρότα που μας έχουν κακομάθει τα παιδιά του Lucas. Είναι μια κάπως παλιομοδίτικη -στο στυλ των τελευταίων και των πολύ παλιών της σειράς- ταινία sci-fi δράσης, που παραπέμπει ως ήρωα εντέλει πιότερο σε έναν Φλας Γκόρντον, παρά στις περιπέτειες που έμελλε να ζήσει ο Χαν Σόλο καθόλη την υπόλοιπη εποποιία.\nΚαι γενικά, οι συγκρίσεις πάντα αποβαίνουν άδικες όταν τα πράγματα δεν είναι ομοειδή. Έτσι, κοιτώντας αυτόνομα το «Σόλο», απογοητεύεσαι μεν που δεν είδες κάτι που λογικά είχες κατά νου, αλλά δεν μπορείς να μην αποδεχτείς ότι έχουμε μια ορθότατη ταινία δράσης. Με ένα κάρο τρίβια -αλλά και νοσταλγικά «τσιμπήματα» για τους γηραιούς φαν- που παραπέμπουν στο σύμπαν των Star Wars, ως ήταν φυσιολογικό βέβαια, το στόρι παρουσιάζει έναν νεαρό Χαν όπως πάνω-κάτω τον φανταζόμαστε. Ο Alden Ehrenreich, ως προσωποποίηση του, δεν είναι μεν ιδανικός, αλλά ας είμαστε ρεαλιστές, κανείς δεν θα ήταν. Θα αποδεχόμασταν κάποιον οποιανδήποτε άλλον στη θέση του Harrison Ford μονάχα αν το spin-off αυτό είχε και σίκουελ, άρα θα αρχίζαμε να τον συνηθίζουμε, ή εναλλακτικά αν έβρισκαν κάποιον τόσο κατάλληλο που όμως θα μας ξέκοβε από την ιδέα του παλιού Σόλο. Αλλά κακός δεν είναι, κι όπως προείπαμε παραπέμπει στα γενικά σε αυτό που λογικά θα ήταν ο Χαν στα νιάτα του. Ίσως βέβαια τον θέλαμε πιο ειρωνικό ακόμα, ίσως πιο πολυεπίπεδο, αλλά και πώς θα δουλευόταν αυτό όταν έχουμε τον ήρωα αυτόν τόσο κατοχυρωμένο ως προς το ποιόν του στον νου μας, που οποιαδήποτε παραλλαγή θα την απορρίπταμε άμεσα. Είναι σαν τα χέρια των σεναριογράφων να ήταν δεμένα εξαρχής στην προκειμένη, αντίθετα με αυτών του «Roque One», που «παίζοντας» με χαρακτήρες σαν τον κεντρικό, ή τον Τσουμπάκα, ή και τον Λάντο Καρλίσιαν δεν μπορούσαν να κάνουν σχεδόν τίποτα. Οι νέες προσθήκες δεν είναι κακές, απλά δεν έχουν τον τόσο χώρο να αναπτυχθούν ως χαρακτήρες, με την Κίρα και τον Μπέκετ να έχουν πεδίο για δράση περισσότερο, με το πρόσθετο συν της παρουσίας της Emilia Clarke και του Woody Harrelson στους ρόλους. Κυρίως όμως, δεν πείθουν για την καταλυτική τους συμμετοχή στον μετέπειτα γνωστό χαρακτήρα του Σόλο, ειδικά η πρώτη, εκτός κι αν η Disney οραματίζεται spin-off σίκουελ (που πάνω-κάτω υπονοείται κιόλας στο φινάλε).\nΌσο σχετικά πρόχειρη δουλειά όμως γίνεται επί του ζουμιού, ξεπληρώνεται επί της δράσης. Χωρίς λάθη λογικής που να εκνευρίζουν (κάτι που το παλεύει πολύ το new-age της σειράς), χωρίς να σε αφήνει πολύ ώρα έκθετο σε διαλόγους, αλλά και με μια ποικιλία στους χώρους δράσης, η όλη περιπέτεια είναι γοητευτική και χωρίς να κρίνεται και μοναδική, τη δουλειά της την κάνει με το παραπάνω. Βέβαια, οι φαν του Χαν λογικά θα ήθελαν ένα μεγαλείο θεάματος που εδώ έρχεται σε ελάχιστα στιγμιότυπα, αλλά αυτή είναι μια κουβέντα που έχουν να την κάνουν οι φαν μεταξύ τους, κι όχι το σύνολο του κοινού, πόσο μάλλον να ασχοληθεί με αυτή τη λογική μια αντικειμενική κριτική.\nΝαι, θέλαμε παραπάνω από τον σόλο «Σόλο», όπως φυσικά κι από όλες τις ταινίες που δεν πιάνουν κορυφή, αλλά κι αυτά που πήραμε αγγίζουν άνετα την αξιοπρέπεια που έχει θέσει ως κανόνα του το franchise. Μην αναμένετε μία ακόμα space-opera, αλλά με αυτό κατά νου δεν υπάρχει λόγος περαιτέρω απογοήτευσης, αφού η ψυχαγωγία είναι στα επίπεδα που πρέπει. Κι όσο το σκέφτομαι, καλά θα κάνει η Disney να προβεί σε ένα spin-off σίκουελ για να βάλει για τα καλά τα πράγματα στη θέση τους και να λυθεί η όλη «παρεξήγηση». Κοτζάμ Χαν είναι αυτός, δεν χάν-εται τόσο εύκολα…


"Τέλος" τα Χανιά για τον Τάτση που πάει Καλλιθέα - mirrorsports.gr\n“Τέλος” τα Χανιά για τον Τάτση που πάει Καλλιθέα\nΜετά από τρία χρόνια στα Χανιά.\nΟ Γιάννης Τάτσης έμεινε στα Χανιά για τρία χρόνια (ένα στα Χανιά και δύο στον Πλατανιά) και πλέον “μετακομίζει” στο κέντρο για χάρη της Καλλιθέας που θα είναι στην FL.\nΜετακόμισε στον Εργοτέλη, ως βοηθός προπονητή, ενώ στη συνέχεια πήγε στους Νέους Εργοτέλη (Α2 ΕΠΣΗ). Από το 2017 ήταν βοηθός προπονητή στον ΑΟΧ/Κισσαμικό. Στη συνέχεια τον Οκτώβριο του 2018 ανέλαβε τα ηνία του Πλατανιά μέχρι το τέλος της αγωνιστικής περιόδου 2020.\n← Ο Κισαμίτης “Iron Man” τα κατάφερε! Μαζεύτηκε το ποσόν για το Ειδικό Σχολείο → Τζόκοβιτς: “Φαβορί ο Ράφα στο Παρίσι αλλά δεν είναι ανίκητος”


Καμαμπέρ (Ορν) - Βικιπαίδεια\nΤο Καμαμπέρ (γαλλ. Camembert) είναι χωριό του Νομού Ορν (Orne) της Νορμανδίας στη Βορειοδυτική Γαλλία. Είναι γνωστό από την παρασκευή του ομώνυμου τυριού. Το χωριό αποκαλείται "το μεγαλύτερο μικρό χωριό της Γαλλίας" καθώς το μικρό κέντρο του περιλαμβάνει μόνο το Μουσείο Τυριού (σε σχήμα τυριού Καμαμπέρ), το Δημαρχείο, την εκκλησία της Αγίας Άννας (προστάτιδας του χωριού), το Μουσείο "Ferme Président", το Μπεμονσέλ (Beamoncel, το σπίτι στο οποίο ζούσε η Μαρί Αρέλ - Marie Harel, δημιουργός του τυριού Καμαμπέρ το 1791) και τρία ακόμη σπίτια. Τα υπόλοιπα σπίτια του χωριού είναι διεσπαρμένα σε λοφώδη έκταση 10 χλμ2. Το χωριό βρίσκεται πολύ κοντά στις όχθες του ποταμού Βιέτ (Viette), στον οποίο υπάρχουν πέστροφες.\nΟρν, διαμέρισμα του Μορτάνι-ω-Περς και διαμέρισμα του Αρζαντάν\n182 (1 Ιανουαρίου 2018)\nΤο χωριό φαίνεται να δημιουργήθηκε την εποχή της Νορμανδικής απόβασης στην Αγγλία, γύρω στο 1066. Κάποιος ονόματι Μαμπέρ (Mambert), Φραγκικής καταγωγής, απέκτησε εκεί μεγάλη έκταση γης, η οποία σύντομα έγινε γνωστή ως "Champ de Mambert" (το κτήμα του Μαμπέρ), όνομα που έφερε κατά το Μεσαίωνα. Τα εκκλησιαστικά αρχεία του 16ου αιώνα αναφέρουν το χωριό με την επωνυμία "Campo Mauberti", ονομασία που με την πάροδο του χρόνου εξελίχθηκε στο σημερινό όνομα "Καμαμπέρ". Ο πληθυσμός του, σύμφωνα με την τελευταία απογραφή (2007), είναι 217 κάτοικοι. Απέχει 4 χιλ. από το Βιμουτιέ, 22 χλμ από το Αρζαντάν, 50 χλμ. από την Καν και 160 χλμ. από το Παρίσι.\nΚάθε Απρίλιο διεξάγεται το ποδηλατικό τουρνουά "Paris–Camembert Trophée Lepetit" ή "Paris–Camembert Lepetit". Η διαδρομή έχει μήκος 200 χιλιόμετρα, εκκίνηση δίνεται από το Μανιανβίλ (Magnanville) κοντά στο Παρίσι, ενώ ο τερματισμός γίνεται στο Βιμουτιέ.\n↑ «Επίσημη ιστοσελίδα Camembert-France». Αρχειοθετήθηκε από το πρωτότυπο στις 26 Μαΐου 2011. Ανακτήθηκε στις 14 Νοεμβρίου 2010.\nΣυντεταγμένες: 48°53′38″N 0°10′42″E / 48.89389°N 0.17833°E / 48.89389; 0.17833\nΑνακτήθηκε από "https://el.wikipedia.org/w/index.php?title=Καμαμπέρ_(Ορν)&oldid=9157975"\nΤελευταία επεξεργασία στις 27 Νοεμβρίου 2021, στις 12:14\nΤελευταία τροποποίηση 12:14, 27 Νοεμβρίου 2021.


Πολυτιμότερος με Παναθηναϊκό ο Αντελίνο Βιεϊρίνια\nΔεν θα μπορούσε να κερδίσει κάποιος άλλος τον τίτλο του πολυτιμότερου παίκτη στο ντέρμπι του ΠΑΟΚ με τον Παναθηναϊκό στην 9η αγωνιστική του πρωταθλήματος από τον Αντελίνο Βιεϊρίνια.\nΟ Πορτογάλος μπήκε στις αρχές του δευτέρου ημιχρόνου, έδωσε ώθηση στην ομάδα και σημείωσε και τα δύο τέρματα αποδεικνύοντας για ακόμη μια φορά γιατί είνι αρχηγός.\nΟι φίλοι του συλλόγου δε θα μπορούσαν να μη του χαρίσουν τον τίτλο του πιο σημαντικού παίκτη.\n«Ο Αντελίνο Βιεϊρίνια αναδείχθηκε από το κοινό του paokfc.gr και του PAOK FC Official App, ως ο Fans’ Man of the Match του αγώνα κόντρα στον Παναθηναϊκό στο γήπεδο της Τούμπας για την 10η αγωνιστική της Super League 2019-20.\nΉταν ένα σκληρό ντέρμπι. Ο Παναθηναϊκός με ένα γκολ στο φινάλε του κάθε ημιχρόνου έφερε τον ΠΑΟΚ με την πλάτη στον τοίχο. Ο Δικέφαλος όμως έχει μάθει εδώ και πολύ καιρό να μην χάνει. Έτσι και αυτή τη φορά.\nΤο τελικό 2-2 έφερε απογοήτευση στις τάξεις της ομάδας, καθώς χάθηκαν δύο βαθμοί στη μάχη του τίτλου, αλλά όλοι έμειναν ικανοποιημένοι με τον χαρακτήρα των παικτών που πάλεψαν μέχρι το τελευταίο δευτερόλεπτο της αναμέτρησης.Απόλυτος πρωταγωνιστής του αγώνα, ο Αντελίνο Βιεϊρίνια .\nΟ αρχηγός πήρε για πρώτη φορά ένα ολόκληρο ημίχρονο από τον Αμπέλ Φερέιρα και φρόντισε να τον δικαιώσει για την επιλογή του. Ο Πορτογάλος άσος πέτυχε και τα δύο γκολ της ομάδας και ήταν γενικά εξαιρετικός στο δεύτερο μέρος, με μία ηγετική εμφάνιση.\nΗ ψηφοφορία για τον Fans’ Man of the Match του αγώνα κόντρα στους Πράσινους είχε περισσότερο διαδικαστικό χαρακτήρα. O The Leader συγκέντρωσε το σχεδόν το 85% των ψήφων και κατέκτησε τον πρώτο του ατομικό τίτλο για τη φετινή σεζόν».


Νίκη Κ. Κεραμέως, Βουλευτής Επικρατείας ΝΔ: "Να μην χαθεί η ευκαιρία για μία γενναία συνταγματική αναθεώρηση" - ομιλία στην Ολομέλεια της Βουλής - ΔΙΚΤΥΟ ΕΚΠΑΙΔΕΥΤΙΚΗΣ ΕΝΗΜΕΡΩΣΗΣ dictyo.gr\nΠέμπτη, 15 Νοεμβρίου 2018 02:17\nΝίκη Κ. Κεραμέως, Βουλευτής Επικρατείας ΝΔ: "Να μην χαθεί η ευκαιρία για μία γενναία συνταγματική αναθεώρηση" - ομιλία στην Ολομέλεια της Βουλής\nΝα μην χαθεί η ευκαιρία για μία γενναία συνταγματική αναθεώρηση\nΗ Τομεάρχης Παιδείας, Έρευνας και Θρησκευμάτων της Νέας Δημοκρατίας, βουλευτής Επικρατείας, Νίκη Κεραμέως, κατά την ομιλία της στην Ολομέλεια της Βουλής για την Συνταγματική Αναθεώρηση, αφού ανέδειξε τις πραγματικές προθέσεις της Κυβέρνησης πίσω από το εγχείρημα αυτό και στηλίτευσε το περιεχόμενο της πρότασής της, παρουσίασε τις βασικές αρχές που σύμφωνα με τη Νέα Δημοκρατία οφείλει να υπηρετεί το Νέο Σύνταγμα. Στο πλαίσιο αυτό, μίλησε λεπτομερώς και για την ανάγκη αναθεώρησης του άρθρου 16 του Συντάγματος και την δυνατότητα ίδρυσης μη κρατικών και ιδιωτικών πανεπιστημίων.\n«Η συζήτηση για την αναθεώρηση του Συντάγματος αποτελεί ύψιστη στιγμή κοινοβουλευτισμού. Και είναι γεγονός πως η νέα Ελλάδα που οραματιζόμαστε χρειάζεται ένα νέο Σύνταγμα», είπε ξεκινώντας την παρέμβασή της.\n«Ωστόσο, οι συνθήκες υπό τις οποίες επιλέγει η Κυβέρνηση να φέρει το ζήτημα της αναθεώρησης του Συντάγματος στην επιφάνεια, δείχνει και τις αληθινές της προθέσεις, την πραγματική της διττή στόχευση:\nΑφενός, η Κυβέρνηση θέλει να αποπροσανατολίσει την κοινή γνώμη από την ζοφερή πραγματικότητα την οποία η ίδια έχει δημιουργήσει με αποκλειστική της ευθύνη», αναφερόμενη στην δεινή κατάσταση στην οικονομία, στα εθνικά θέματα, στην επιδείνωση της ασφάλειας και της δημόσιας τάξης, αλλά και στις αλλεπάλληλες αποκαλύψεις σκανδάλων.\n«Στόχευση πρώτη, λοιπόν, της Κυβέρνησης: η εργαλειοποίηση της συνταγματικής αναθεώρησης σε όπλο αντιπερισπασμού, μιας αναθεώρησης που εξαγγέλθηκε από τον Πρωθυπουργό πριν από 2,5 χρόνια, και όλως τυχαίως εκκινεί εν τέλει τώρα, λίγους μήνες πριν από τις εκλογές και προβλέπεται να διαρκέσει μόλις 2 μήνες» και συνέχισε, «Μόνο και μόνο αυτή η fast track διαδικασία που προτείνεται από τον ΣΥΡΙΖΑ συνιστά έμπρακτη απόδειξη της περιφρόνησής του προς τους θεσμούς και τις κοινοβουλευτικές διαδικασίες. Στην μεταπολιτευτική μας ιστορία πάντα οι εργασίες των σχετικών επιτροπών διαρκούσαν πολλούς μήνες, καθώς σε μια τέτοια κορυφαία θεσμική διαδικασία απαιτείται να γίνονται ουσιαστικές κοινοβουλευτικές ζυμώσεις και να εξαντλούνται τα περιθώρια συναινέσεων».\n«Αφετέρου, η Κυβέρνηση θέλει να μπλοκάρει για τα επόμενα 10 χρόνια μία πραγματική προσπάθεια εκσυγχρονισμού του Συντάγματος από τη Νέα Δημοκρατία», είπε χαρακτηριστικά, αναφερόμενη στην κυνική ομολογία του κ. Κατρούγκαλου, σε ραδιοφωνική συνέντευξη προ 2 εβδομάδων, ο οποίος παραδέχθηκε ότι η μη συναίνεση σε συγκεκριμένα άρθρα γίνεται προκειμένου να εμποδίσουν την αναθεώρησή τους για 10 χρόνια.\n«Η Κυβέρνηση επιχειρεί επί της ουσίας να ματαιώσει για μια δεκαετία κάθε γενναία αλλαγή του Συντάγματος. Επιχειρεί να εργαλειοποιήσει ακόμη και αυτήν την ύψιστη κοινοβουλευτική διαδικασία μόνο και μόνο για να εμποδίσει έναν γνήσιο εκσυγχρονισμό του Συντάγματος».\nΩς προς την ουσία των προτάσεων του ΣΥΡΙΖΑ, είπε χαρακτηριστικά ότι πρόκειται για «Ένα αναχρονιστικό κείμενο με προτάσεις επικίνδυνες, προτάσεις ατελέσφορες, προτάσεις θεσμικά διαλυτικές», και συνέχισε,«Μία πρόταση χωρίς ούτε αναφορά στις μεγάλες θεσμικές τομές που έχει ανάγκη η χώρα στη Δημόσια Διοίκηση, στην Εκπαίδευση, στην Ανάπτυξη, στη Δικαιοσύνη, στην καλή Νομοθέτηση, στη Δημοσιονομική Σταθερότητα».\n«Αντέχουμε ως χώρα να χάσουμε άλλη μια δεκαετία για να έχουμε την ευκαιρία να αποκτήσουμε ένα νέο σύγχρονο Σύνταγμα; Όχι, δεν αντέχουμε» και συνέχισε, «Η Νέα Δημοκρατία δεν θα επιτρέψει κανέναν αναθεωρητικό λαϊκισμό που εν τέλει θα υπονομεύσει το ίδιο το Πολίτευμά μας».\nΠροχώρησε αναφερόμενη στις τρεις κεντρικές αρχές, στις οποίες βασίζεται η πρόταση της Νέας Δημοκρατίας για το νέο Σύνταγμα:\n1. Το νέο Σύνταγμα οφείλει να είναι λιτό, χωρίς περιττές και αναχρονιστικές διατάξεις.\n2. Το νέο Σύνταγμα οφείλει να εξασφαλίζει την κοινωνική αλληλεγγύη και τις ίσες ευκαιρίες για όλους, ως προϋπόθεση κοινωνικής κινητικότητας και ευημερίας.\n3. Το νέο Σύνταγμα οφείλει να εγγυάται το σταθερό οικονομικό περιβάλλον, τη δημοσιονομική σταθερότητα και την ανάπτυξη της χώρας.\n«Και στο πλαίσιο αυτό, της επιδιωκόμενης ανάπτυξης της χώρας, επιτρέψτε μου να αναφερθώ διακριτά στην πρότασή μας για την αναθεώρηση του άρθρου 16 του Συντάγματος. Στόχος είναι να δοθεί επιτέλους η δυνατότητα να λειτουργήσουν και στη χώρα μας, μη κρατικά και ιδιωτικά πανεπιστήμια, υπό αυστηρούς όρους και προϋποθέσεις, υπό την εποπτεία ανεξάρτητης αρχής υψηλού κύρους. Κυρίες και κύριοι, είμαστε η μόνη χώρα στην Ευρώπη στην οποία υπάρχει συνταγματική απαγόρευση για την ίδρυση μη κρατικών πανεπιστημίων. Και τούτο, ενώ τα οφέλη από την ίδρυση μη κρατικών πανεπιστημίων θα είναι πρωτοφανή». Προχώρησε απαριθμώντας 6 ενδεικτικά οφέλη:\n1. Θα περιορίσει δραστικά το brain drain καθηγητών και φοιτητών.\n2. Θα περιορίσει τη φυγή πόρων στο εξωτερικό.\n3. Η χώρα μας θα προσελκύσει φοιτητές από όλον τον κόσμο, με σημαντική βελτίωση της εκπαιδευτικής διαδικασίας και άμεσα οικονομικά οφέλη για τη χώρα. Η χώρα μας πολύ σύντομα θα αναδειχθεί σε περιφερειακό κέντρο εκπαίδευσης.\n5. Θα δώσει στους φοιτητές τη δυνατότητα επιλογής ιδρύματος φοίτησης, όπως ισχύει διεθνώς.\n«Ας μπει επιτέλους ένα τέλος στην οπισθοδρόμηση και την αντιμεταρρύθμιση. Αρκετά μείναμε πίσω εξαιτίας των ιδεοληπτικών αγκυλώσεων. Ας μην χαθεί ακόμη μία ευκαιρία», είπε χαρακτηριστικά, κλείνοντας.\nΑκολουθεί το βίντεο από την Ολομέλεια της Βουλής:\nΠερισσότερα σε αυτή την κατηγορία: « Εκπληκτικό: Κλείνει ο λαχανόκηπος που έφτιαξαν οι μαθητές του Δημοτικού σχολείου Ολύνθου εξαιτίας της εφορίας!!!!!\tΩρολόγιο πρόγραμμα των μουσουλμανικών ιεροσπουδαστηρίων Θράκης »


Πολεμώντας τους νεοσοφιστές: Ωράριο, Καταστήματα και Κοινωνική Αλληλεγγύη\nΑναρτήθηκε από Αλέξανδρος στις 12/30/2008 02:14:00 μ.μ.\nΑπό που και ως που είναι η Κυριακή 'ιερή' μέρα;\nΚαταστήματα κλειστά για να πας στην εκκλησιά είναι το σύνθημα;\nΑνοίχτε τα όλα και όποιος δεν μπορεί ας αλλάξει δουλειά. Μην ξεχνάμε ΚΚΕ και ΣΥΡΙΖΑ περιμένουν τα ...δια.\nΛες και εκατοντάδες χιλιάδες άλλοι εργαζόμενοι δεν δουλεύουν κανονικά τις Κυριακές (Ξενοδοχεία, Καφετέριες, Νοσοκομεία κλπ).\nΚλαις για το κατάστημα σου; Δεν βγαίνεις; ΚΛΕΙΣΤΟ ΤΟ ΡΗΜΑΔΙ.\nΕίναι προφανές ότι δεν εννοούσα "ιερή" μέρα από θρησκευτική σκοπιά...\nΚυριακή πρέπει να δουλεύουν (και όχι μόνο Κυριακή, αλλά και απογεύματα) όσοι το δυνατόν λιγότεροι. Γενικότερα, στο επάγγελμα δεν πρέπει να αφιερώνονται υπερβολικά πολλές ώρες ώστε ο κόσμος να μπορεί να ασχοληθεί και με άλλα πράγματα.\nΥπάρχουν μερικές εξαιρέσεις, νοσοκομεία, τουριστικές επιχειρήσεις, κτλ, τα οποία έχουν εκ φύσεως άσχημα ωράρια. Αυτά πράγματι δεν μπορούν να είναι κλειστά τις Κυριακές. Όμως εκεί οι υπάλληλοι πρέπει να έχουν άλλων ειδών πλεονεκτήματα, μισθολογικά κλπ, ώστε να υπάρχει ένα αντιστάθμισμα. Στην πράξη, όχι στα χαρτιά όμως.\nΑ και οι έμποροι πάντοτε κλαίγονται, για αυτό κάθε χρονιά παραπονιούνται αλλά τα κέρδη πάνε μία χαρά. Αγοράζουμε κάτι από εξωτερικό 10 και το πουλάμε εδώ 100...\nΚαι επαναλαμβάνω ότι δεν θεωρώ σοβαρό πρόβλημα για τον καταναλωτή το να μην μπορεί να ψωνίσει την Κυριακή...


Ο.Μ. ΣΥΡΙΖΑ-ΠΣ Τήνου: ΕΛΤΑ λίγο πριν την διάλυση - naxostimes.gr\nΚυριακή 18 Απριλίου 2021 21:03\nΟ.Μ. ΣΥΡΙΖΑ-ΠΣ Τήνου: ΕΛΤΑ λίγο πριν την διάλυση\nΚατερίνα Μονογυιού στο Action24: Είμαι αισιόδοξη για την τουριστική κίνηση στα νησιά μας (video) 18 Απρίλιος 2021\nΣυνάντηση Φίλιππου Φόρτωμα με τον Πρωθυπουργό Κυριάκο Μητσοτάκη 14 Απρίλιος 2021\nΣτο Υπουργείο Υποδομών και Μεταφορών για τα αναπτυξιακά έργα των Κυκλάδων ο Φίλιππος Φόρτωμας 14 Απρίλιος 2021\nΜπορεί η κυβέρνηση της ΝΔ εδώ και έναν χρόνο να μην έχει κάνει τίποτε για να μας προφυλάξει από την πανδημία, δεν ξεχνά όμως τον στόχο που έχει από την πρώτη ημέρα που ανέλαβε τις τύχες της χώρας μας. Να τα ξεπουλήσει όλα!\nΜε την ΥΑ 29768/23.10.20 επανασχεδιάζεται η διανομή και ο αριθμός των διανομέων στα υποκαταστήματα. Στο νησί μας, το υποκατάστημα των ΕΛΤΑ μένει με έναν διανομέα για την πόλη και έναν για το υπόλοιπο νησί! Κάτω από αυτές τις συνθήκες, οι πολίτες που λαμβάνουν σύνταξη στα χωριά -και μην ξεχνάμε ότι η Τήνος είναι το νησί με τα περισσότερα κατοικημένα χωριά- θα κινδυνεύουν να μείνουν για μέρες χωρίς να λάβουν τα χρήματα τους από τον διανομέα.\nΚαταγγέλλουμε την κυβέρνηση της ΝΔ που συνεχίζει το γνωστό καταστροφικό της έργο, όπως πάντα διαλύει μια δημόσια υπηρεσία για να την πουλήσει μισοτιμής σε φίλο επιχειρηματία, πάντα σε βάρος του ελληνικού λαού.\nΚαλούμε τον Δήμαρχο Τήνου να μας ενημερώσει για τις κινήσεις του. Τι έχει κάνει για να μην ταλαιπωρηθούν οι Δημότες;\nΈχουμε υπόψη μας ότι άλλοι δήμαρχοι από νησιά των Κυκλάδων, με επιστολές τους προς την ΚΕΔΕ, υπουργό ψηφιακής διακυβέρνησης, βουλευτές Κυκλάδων, διευθύνοντα σύμβουλο των ΕΛ.ΤΑ. και γραμματέα τηλεπικοινωνιών και ταχυδρομείων, κατάφεραν και ανέτρεψαν την απόφαση.\nΑπαιτούμε να μην αλλάξει η δομή των ΕΛ.ΤΑ. σε κανένα νησί. Απαιτούμε αντίθετα, να ενισχυθούν τα υποκαταστήματα για να μπορούν να ανταποκριθούν στις αυξημένες ανάγκες τους καλοκαιρινούς μήνες.


Λονδίνο: Το Regent's Park γίνεται μια υπαίθρια γκαλερί για την έκθεση σύγχρονης τέχνης Frieze\nΗ έκθεση σύγχρονης τέχνης Frieze, που λαμβάνει χώρα κάθε χρόνο στο Λονδίνο, φέτος θα αποτελέσει μια κυρίως διαδικτυακή εκδήλωση. Παρόλα αυτά, οι επισκέπτες θα έχουν τη δυνατότητα να απολαύσουν μια βόλτα στο Regent’s Park για να δουν τα υπαίθρια γλυπτά που έχουν τοποθετηθεί σε διάφορα σημεία, στα πλαίσια της έκθεσης.\nΔώδεκα μνημειώδη έργα βρίσκονται στους καταπράσινους αγγλικούς κήπους συμπεριλαμβανομένου του ανανεωμένου έργου της Lubaina Himid αλλά και νέα γλυπτά των Kalliopi Lemos, Patrick Goddard και Arne Quinze.\nΣπανίως οι δημόσιοι χώροι, μας ήταν τόσο σημαντικοί για την ψυχική και σωματική μας υγεία. Αυτή η έκθεση δίνει φως και σημασία στο υπαίθριο γλυπτό, δημιουργώντας ένα χώρο έμπνευσης και απόλαυσης όπου οι άνθρωποι μπορούν να συναντηθούν με ασφάλεια για να συνομιλήσουν και να ανταλλάξουν απόψεις. Αναφέρει η επιμελήτρια της έκθεσης Clare Lilley.


Κάντε διάλειμμα από τη δίαιτα! - Ιατρικά Νέα\nΚάντε διάλειμμα από τη δίαιτα!\nΤα «διαλείμματα» στη δίαιτά σας μπορεί να σας βοηθήσουν να χάσετε περισσότερο βάρος μακροπρόθεσμα, σύμφωνα με νέα μελέτη.\nΕνσωματώνοντας cheat days (μέρες που κάνετε διατροφικές παρασπονδίες) ή υιοθετώντας μια πιο χαλαρή προσέγγιση στη δίαιτά σας το σαββατοκύριακο, θα μπορούσατε να δίνετε στον εαυτό σας το ψυχολογικό κίνητρο που χρειάζεστε για να συνεχίσετε να προσέχετε το τι τρώτε τον υπόλοιπο καιρό. Παράλληλα όμως, υπάρχουν και άλλα οφέλη.\nΗ επικεφαλής συγγραφέας της έρευνας Nuala Byrne υποστηρίζει ότι οι ανάπαυλες στην αυστηρή διατροφή συμβάλλουν στην καταπολέμηση της προσαρμοστικής θερμογένεσης, που, όπως έχουν δείξει προηγούμενες μελέτες, «δημιουργεί την ιδανική κατάσταση για την επαναπρόσληψη βάρους», μετά την απώλεια κάποιων κιλών.\nΑυτή η διαδικασία προκαλείται σε μεγάλο βαθμό από την έλλειψη της ορμόνης λεπτίνη, μιας ορμόνης κορεσμού που βοηθά στη ρύθμιση των ενεργειακών μας επιπέδων, όταν είμαστε πεινασμένοι. Είναι πάντοτε σε χαμηλά επίπεδα σε όσους εφαρμόζουν αυστηρές δίαιτες, γεγονός που θέτει το σώμα σε κατάσταση λιμοκτονίας, κατά την οποία ο μεταβολισμός επιβραδύνεται και καίει λιγότερες θερμίδες από το φυσιολογικό, ως μέθοδο επιβίωσης.\nΟι Αυστραλοί ερευνητές κατέληξαν στο συμπέρασμα ότι όσοι κάνουν δίαιτα θα πρέπει να προσπαθήσουν να εξισορροπήσουν τις θερμιδικές τους ανάγκες, μόλις χάσουν κάποια κιλά, προκειμένου να διατηρήσουν την απώλεια βάρους τους και να εμποδίσουν την προσαρμοστική θερμογένεση να συμβεί. Η πρότασή τους είναι δίαιτα διάρκειας δύο εβδομάδων και διάλειμμα στη συνέχεια, ώστε να διατηρηθεί η ισορροπία του μεταβολισμού.\nΗ θεωρία δοκιμάστηκε σε 51 παχύσαρκους άνδρες, οι οποίοι χωρίστηκαν σε δύο ομάδες: η μία έκανε συνεχώς δίαιτα, ενώ η άλλη με διαλείμματα. Η ομάδα που ήταν σε συνεχή δίαιτα δόθηκαν λάμβανε τροφή που είχε τα δύο τρίτα των θερμίδων που χρειάζονταν, για να διατηρήσουν το βάρος τους – ποσότητα που προσαρμοζόταν σταδιακά, ανάλογα με την απώλεια βάρους, σε μια περίοδο 16 εβδομάδων.\nΗ ομάδα που έκανε δίαιτα με διαλείμματα λάμβανε τροφή ίδιας θερμιδικής αξίας, αλλά κάθε δύο εβδομάδες μεσολαβούσε μια «εβδομάδα ανάπαυσης», κατά την οποία οι συμμετέχοντες κατανάλωναν περισσότερες θερμίδες. Αυτό συνεχίστηκε για 30 εβδομάδες, έτσι ώστε και οι δύο ομάδες να έχουν περάσει συνολικά την ίδια περίοδο δίαιτας, διάρκειας 16 εβδομάδων.\nΣύμφωνα με τα αποτελέσματα, όσοι ακολούθησαν τη δίαιτα με τα διαλείμματα έχασαν περισσότερο βάρος και σωματικό λίπος από τους υπόλοιπους. Επιπλέον, η απώλεια βάρους τους διατηρήθηκε, με μέσο όρο απώλειας βάρους 18 κιλών περισσότερο, έξι μήνες αργότερα, σε σχέση με την ομάδα διαρκούς δίαιτας.\n«Φαίνεται ότι τα διαλείμματα από τη δίαιτα είναι κρίσιμα για την επιτυχία της απώλειας βάρους», δήλωσε η Byrne.


Ο Παντελής Θαλασσινός μιλάει στο Reader.gr | Reader\nΟ Παντελής Θαλασσινός μιλάει στο Reader.gr\nΟ Παντελής Θαλασσινός μιλάει στο Reader.gr λίγο πριν τις εμφανίσεις του στη μουσική σκηνή Σφίγγα.\nΟ Παντελής Θαλασσινός για πρώτη φορά ετοιμάζει τη δική του μουσική παράσταση στη Σφίγγα, στις 12 και 19 Δεκεμβρίου. Με αφορμή τις εμφανίσεις του, είχα τη χαρά να μιλήσω και πάλι μαζί του έπειτα από καιρό ώστε να μάθω για όσα μας ετοιμάζει στη μουσική σκηνή Σφίγγα, να μιλήσουμε για την κόρη του Φαίδρα η οποία συμμετέχει στο δίσκο του «12+1 Ηλιοτρόπια», να τον ρωτήσω πώς πήρε την απόφαση να κόψει τα μακριά του μαλλιά που συμπλήρωναν εκείνο το χαρακτηριστικό «ινδιάνικο» λουκ του, αλλά και να αναφερθούμε στον αντίκτυπο που είχε στη ζωή του η αναγνωρισιμότητα που ήρθε μέσα από τη δουλειά του. Περισσότερα στη συνέντευξη που ακολουθεί.\nΠρώτη φορά δική σας παράσταση στη σκηνή της Σφίγγας στις 12 και 19 Δεκεμβρίου; Γιατί δεν είχε προκύψει μέχρι τώρα;\nΕίναι η πρώτη φορά που θα παίξω με δικό μου πρόγραμμα, γιατί έχω παίξει στη Σφιγγα δυο φορές σαν προσκεκλημένος. Συνήθως διάλεγα έναν λίγο πιο μεγάλο χώρο επειδή πλέον εμφανιζόμαστε μια φορά την εβδομάδα. Η Σφίγγα είναι ενας μεσαίος χώρος σε χωρητικότητα γι' αυτό θα παίξω με 4 μουσικούς κι όχι με 7+2 τεχνικούς.\nΤι μας έχετε ετοιμάσει τις δυο αυτές βραδιές;\nΤο πρόγραμμα είναι χωρισμένο σε τρία μέρη. Στο πρώτο μέρος κάνω παρουσίαση των δύο τελευταίων cd μου το «Φωνήεν» και τα «12+1 Ηλιοτρόπια». Το δεύτερο μέρος θα έχει τραγούδια από όλη μου την δισκογραφία και το τρίτο μέρος θα είναι ελεύθερο με επιλογές και επιθυμίες από τον κόσμο.\nΜέσα στα «12+1 Ηλιοτρόπια» συναντάμε και την κόρη σας Φαίδρα. Ποια τα συναισθήματα τα δικά σας για αυτή τη συμμετοχή αλλά και ποιες οι συμβουλές που τις έχετε δώσει;\nΜου αρέσει πολύ και με συγκινεί το ότι η Φαίδρα έχει πολύ όμορφη φωνή και τραγουδάει αλλά αυτό είναι μία πολύ οικογενειακή μας υπόθεση. Δεν τραγουδάει μπροστά σε κόσμο, δεν το θέλει ίδια. Οι συμβουλές που της δίνω είναι τη μουσική να την έχει για χαρά, και παράλληλη στη ζωη της. Μόνο έτσι μπορεί να την αγαπήσει.\nΈχουν υπάρξει στιγμές που έχετε βαρεθεί με τη δουλειά σας; Ή αν προτιμάτε τον «μηχανισμό» που υπάρχει πίσω από αυτή.\nΠολλές φορές έχω βαρεθεί και πολλές φορές νιώθω ότι ματαιοπονούμε δημιουργώντας τραγούδια και παραγωγές πανάκριβες. Δε μου αρέσει καθόλου όλο αυτό το σύστημα της προώθησης των τραγουδιών μέσα από το ίντερνετ και το YouTube.\nΈχετε φοβηθεί ποτέ τη μεγάλη επιτυχία; Το πώς θα τη διαχειριστείτε ενδεχομένως και τί θα φέρει μαζί της;\nΑυτό που λετε είναι πολύ μεγάλη αλήθεια πολλές φορές νιώθω να με βαραίνει στις πλάτες η ευθύνη των τραγουδιών. Έμαθα όμως να λέω όχι και να διώχνω πράγματα που δε με αντιπροσωπεύουν. Αλίμονο αν έτρεχα παντού και σε όλα. Η επιτυχία είναι ποσό ανάλογο της φιλοδοξίας.\nΚαι συμπληρώνοντας το προηγούμενο ερώτημα, επιτρέψτε μου να ρωτήσω αν χάσατε ποτέ τον εαυτό σας, αν την «ψωνίσατε» ή αντίθετα γεμίσατε φοβίες, ανασφάλειες ή κατάθλιψη.\nΑπό όλα αυτά που με ρωτήσατε θεωρώ ότι η κατάθλιψη είναι κάτι που συντροφεύει πολλούς ανθρώπους της τέχνης και της δημιουργίας και την έχω βρει στο δρόμο μου πολλές φορές.\nΠώς αποφασίσατε να αποχωριστείτε τα μακριά μαλλιά;\nΉταν μία απόφαση μου όταν έκλεισα τα 60. Ο καλλιτέχνης πρέπει να μεγαλώνει μαζί με το κείμενο του, μαζί με τους συμμαθητές του, μαζί με τους συνομήλικους του. Δεν είναι κάτι ξεχωριστό και ως εκ τούτου δεν πρέπει να γίνεται γραφικός και πολλές φορές αστείος για να μην πω γελοίος. Είχα μακριά μαλλιά 35 χρόνια, φτάνει!\nΌσο μεγαλώνετε σε τι δίνετε μεγαλύτερη βαρύτητα;\nΤην τελευταία δεκαετία της κρίσης, σε τι δώσατε μεγαλύτερη σημασία και βάρος;\nΗ κρίση με έκανε να δω καθαρά ότι είναι μία περίοδος δημιουργίας, μιας και το προϊόν που λέγεται δισκογραφία έχει σχεδόν πεθάνει.\nΤι θέλετε περισσότερο στη ζωή σας και στη μουσική σας πορεία από εδώ και στο εξής;\nΝα γράψω ένα πάρα πολύ ωραίο τραγούδι που να έκπληξει ακόμη κι εμένα. Και ακόμη, να βλέπω τον κόσμο ευτυχισμένο και όχι δυστυχισμένο γύρω μου. Έχουμε μπει σε μία επικίνδυνη καμπή κοινωνική και όλος ο κόσμος αγωνίζεται για να επιβιώσει όχι απλώς να ζήσει ή να γίνει ευτυχισμένος.\nΤι θα έρθει μετά τις εμφανίσεις στη Σφίγγα;\nΈχω κάποιες συναυλίες στο εξωτερικό, στην Κύπρο και στο Ισραήλ. Κάποιες εμφανίσεις ακόμη εδώ στην Αθήνα και από Φεβρουάριο μέχρι Ιούνιο θα ξεκουραστώ, γράφοντας κάποια τραγούδια. Μετά θα βγω συναυλίες για καλοκαίρι.


Συνέντευξη Μίτσελ, για το Ολυμπιακός – Παναιτωλικός 2-1 ·\nHome OLYMPIACOS Ολυμπιακός : SUPER LEAGUE - ΚΥΠΕΛΛΟ Συνέντευξη Μίτσελ, για το Ολυμπιακός – Παναιτωλικός 2-1\nΑναλυτικά οι δηλώσεις του Μίτσελ για:\nΤον αγώνα με τον Παναιτωλικό και τις δυσκολίες του:\nΈχει να κάνει με το γεγονός πως σήμερα ο Παναιτωλικός ήταν πολύ καλός και με το ότι εμείς στο Α’ μέρος δεν μπορείς να πεις ότι ήμασταν καλοί, αλλά δεν μπήκαμε καλά στον αγώνα. Δεν θέλω να μειώσω την αξία του αντιπάλου στο Α’ μέρος. Είναι μία ομάδα που δουλεύει πολύ καλά έχει αξία και έχει και καλό προπονητή. Εμείς δεν μπήκαμε καλά στο Α’ μέρος. Στο Β’ ημίχρονο βελτιωθήκαμε και κερδίσαμε δίκαια το ματς. Προερχόμασταν από 2 ματς συνεχόμενα, που παίξαμε καλά με Ξάνθη και Ατρόμητο. Μία είδηση που βγάζουμε από τον σημερινό αγώνα είναι πως εάν δεν παίζουμε ομαδικά και καλά ως σύνολο, τότε μπορούν οι άλλες ομάδες να μας δημιουργήσουν προβλήματα.\nΤους παίκτες του Παναιτωλικού ως μονάδες:\nΕίναι πολύ καλοί παίκτες όλοι. Αυτό οφείλεται στον προπονητή τους. Ο κάθε παίκτης ξέρει πολύ καλά τι να κάνει και το κάνει πάντα όπως πρέπει. Είναι μία πολύ καλή ομάδα, που δεν έχει ηττηθεί στο γήπεδό της από καμία από τις μεγάλες ομάδες. Έχει κερδίσει τον Παναθηναϊκό και τον ΠΑΟΚ και πήρε ισοπαλία από εμάς. Αυτό οφείλεται στον συνάδελφό μου. Συνήθως όταν μία ομάδα δεν πηγαίνει καλά λέμε πως φταίει ο προπονητής και όταν παίζει καλά λέμε πως φταίνε οι παίκτες. Τώρα έρχεται ένας προπονητής να πει για την δουλειά του τεχνικού. Τουλάχιστον με τον συνάδελφό μου έχουμε αμοιβαία κατανόηση πάνω σε αυτό και πολύ καλή σχέση.\nΤις ευκαιρίες του Ολυμπιακού και τις φάσεις από σέντρες ή τα στημένα:\nΔεν συμφωνώ μαζί σας. Σήμερα είχαμε 6-7 καλές ευκαιρίες. Έχουμε ένα πολύ καλά οργανωμένο σχέδιο όταν ο αντίπαλός μας δεν μας αφήνει να παίζουμε αλλιώς. Αυτό που έφταιγε σήμερα είναι η έλλειψη συγκέντρωσης. Όταν δεν είσαι συγκεντρωμένος ο αντίπαλος σου δημιουργεί προβλήματα. Υπάρχουν πολλά που δουλεύουμε στις προπονήσεις. Αυτή την εβδομάδα δουλέψαμε πάνω στις σέντρες. Δεν έχετε θυμώσει μαζί μου που διαφωνώ ε; (γέλια). Θα ξαναδούμε το παιχνίδι να δείτε τις ευκαιρίες.\nΤους παίκτες από τις Ακαδημίες:\nΕίμαι ένας παίκτης που προέρχεται από Ακαδημίες και ξέρω την σημασία τους. Έχω πει στην ομάδα να υπάρχει συνεργασία. Οι Βούρος, Βέργος και Χουτεσιώτης προπονούνται καθημερινά με την πρώτη ομάδα. Αυτό αποδεικνύει τα λεγόμενά μου και το πόσο υπολογίζω τις Ακαδημίες. Θέλω μία ομάδα με πιο μικρό ρόστερ για να έχουν χώρο και τα παιδιά των Ακαδημιών. Με 27 παίκτες είναι δύσκολο να βρουν χώρο τα νέα παιδιά.\nΤον Καμαρά και τον Μπακάκη:\nΟ Καμαρά είναι ένας παίκτης που έχω ξαναπεί καλά λόγια για αυτόν. Ενώ πιο παλιά έπαιζε άκρη και τώρα φορ είναι ένας πολύ βασικός παίκτης για τον Παναιτωλικό. Μπορεί να δημιουργήσει κινδύνους εάν δεν τον προσέξεις. Με την ταχύτητά του είναι πολύ επικίνδυνος. Ο Μπακάκης έχει μεγάλο ενδιαφέρον ως παίκτης. Όπου και εάν αγωνίζεται μπορεί να πάει πολύ καλά.\nΤα αθλητικά πρωτοσέλιδα, Τετάρτη 19/08/15\nOlympiacos : ΠΡΩΤΟΣΕΛΙΔΑ 19/08/2015\nΔιάφορα Νέα Ολυμπιακού 14/01/2016


Για Να Αγοράσετε Κρυπτονόμισμα Doge Ορμή Για Να Αγοράσετε Bitcoin Ανάλυση - Όλα για τα κρυπτονομίσματα\nΓια Να Αγοράσετε Κρυπτονόμισμα Doge Ορμή Για Να Αγοράσετε Bitcoin Ανάλυση\nΓια Να Αγοράσετε Κρυπτονόμισμα Doge Ορμή Για Να Αγοράσετε Bitcoin\nΕνώ υπάρχουν πολλά οφέλη από τα κρυπτονομίσματα, είναι σημαντικό να κατανοήσετε τι είναι και πώς λειτουργούν. Τελικά, τα κρυπτονομίσματα προσφέρουν μια εξαιρετική εναλλακτική λύση στις παραδοσιακές χρηματοπιστωτικές υπηρεσίες. Παρά τη σχετική τους αφάνεια, τα νομίσματα αυτά είναι εξαιρετικά χρήσιμα για τις διαδικτυακές συναλλαγές και μπορούν να διαπραγματεύονται ως εμπορεύματα Για Να Αγοράσετε Κρυπτονόμισμα Doge Ορμή Για Να Αγοράσετε Bitcoin. Και είναι πολύ φθηνότερα από τις παραδοσιακές τράπεζες και πολύ βολικά. Γιατί, λοιπόν, να μην αρχίσετε να επενδύετε σε αυτά τα νέα περιουσιακά στοιχεία σήμερα; Εάν είστε ήδη ειδικός στα χρηματοοικονομικά, αυτό είναι ένα εξαιρετικό μέρος για να ξεκινήσετε.\nΥπάρχουν όμως πολλά κρυπτονομίσματα που μπορείτε να αγοράσετε. Εάν είστε αρχάριος, μπορείτε να αγοράσετε μερικά για σκοπούς διαπραγμάτευσης. Ένα κρυπτονόμισμα είναι ένα ψηφιακό νόμισμα που λειτουργεί με τον ίδιο τρόπο όπως τα πραγματικά χρήματα. Είναι εύκολο στη χρήση, ασφαλές στην αποθήκευση και στην ανταλλαγή Για Να Αγοράσετε Κρυπτονόμισμα Doge Ορμή Για Να Αγοράσετε Bitcoin. Ωστόσο, είναι σημαντικό να έχετε κατά νου ότι υπάρχουν διαθέσιμοι διάφοροι τύποι κρυπτονομισμάτων. Και έχουν διαφορετικά πλεονεκτήματα.\nΈνα κρυπτονόμισμα είναι ένα ψηφιακό νόμισμα. Ελέγχεται από ένα τρίτο μέρος και είναι εντελώς ανώνυμο. Εξαιτίας αυτού, είναι σημαντικό να κατανοήσετε πώς λειτουργούν. Ορισμένα κρυπτονομίσματα είναι αποκεντρωμένα και έχουν ανοιχτό κώδικα, ενώ άλλα έχουν μια κεντρική αρχή. Ανεξάρτητα από την προέλευσή του, ένα κρυπτονόμισμα είναι μια πολύτιμη επένδυση και θα πρέπει να εξετάζεται προσεκτικά. Αν σκέφτεστε να κάνετε μια μεγάλη αγορά, ένα κρυπτονόμισμα είναι η ιδανική επιλογή για εσάς. Θέλετε να διαβάσετε περισσότερα για: Bitcoin 2021 Win\nBitcoin Υπονομεύσει Στον Υπολογιστή Ανάλυση\nΠού Είναι Οι Μηχανές Bitcoin Bitcoin Ανάλυση\nΠόσο Κοστίζει Το Bitcoin 2021 Ανάλυση\nRead More Πόσο Κοστίζει Το Bitcoin 2021 ΑνάλυσηContinue\nΕγγραφή Πορτοφόλι Για Ψηφιακά Νομίσματα Ανάλυση\nRead More Εγγραφή Πορτοφόλι Για Ψηφιακά Νομίσματα ΑνάλυσηContinue\nRead More 00002 Bitcoin Σε Ευρώ ΑνάλυσηContinue\nΠώς Μπορώ Να Αγοράσω Bitcoin Στο Βερολίνο Ανάλυση\nRead More Πώς Μπορώ Να Αγοράσω Bitcoin Στο Βερολίνο ΑνάλυσηContinue\nBitcoins Ασφαλείς Τοποθεσίες Για Την Αγορά Ανάλυση\nRead More Bitcoins Ασφαλείς Τοποθεσίες Για Την Αγορά ΑνάλυσηContinue


Γιατί οι Ιρλανδοί μισούν τους (συμπατριώτες τους) U2; | Protagon.gr\nΤο γκρουπ αποθεώνεται από το κοινό στο στάδιο Τουίκενχαμ της Βρετανίας | RMV/Rex/Shutterstock\nΟι κάτοικοι στο μεγάλο νησί της βορειοδυτικής Ευρώπης, δυτικά από τη Βρετανία, διατυπώνουν ανοιχτά τις αιτιάσεις τους απέναντι σε αυτό το σημαντικό συγκρότημα με τις αμέτρητες επιτυχίες. Πόσο δίκιο έχουν και, τέλος πάντων, τι σημαίνει αυτό το ιρλανδέζικο… «begrudgery»;\nΣπύρος Σεραφείμ 16 Ιουλίου 2017, 17:49\nΤο γκρουπ αποθεώνεται από το κοινό στο στάδιο Τουίκενχαμ της Βρετανίας\nΕδώ και τρεις δεκαετίες οι U2 έχουν γεμίσει με φανατικούς θαυμαστές τους τα μεγαλύτερα στάδια του κόσμου τόσο εύκολα, όπως ο Μπόνο αλλάζει σκελετούς στα γυαλιά ηλίου του, διαθέτοντας μια απίστευτη πολιτιστική εμβέλεια και, τέλος πάντων, παγκόσμια αναγνωρισιμότητα. Ως ιρλανδικό εξαγώγιμο προϊόν ανήκει στην ίδια κατηγορία με τον Τζορτζ Μπέρναρντ Σο και την μπίρα Γκίνες. Και όχι, αυτό δεν θεωρείται ύβρις, αλλά μια πραγματικότητα εμποτισμένη με νότες. Τόσες πωλήσεις δίσκων, τόσες επιτυχίες με τραγούδια στα στόματα εκατομμυρίων ανθρώπων, συνιστούν τον απόλυτο ορισμό της επιτυχίας.\nΣε μια άλλη χώρα, όπως μετέδωσε ο Guardian, εάν υπήρχε ένα αντίστοιχο συγκρότημα σαν τους U2 -πόσω μάλλον στη συγκεκριμένη, με πληθυσμό μόλις 4,8 εκατομμύρια κατοίκους- θα περίμενε κάποιος ότι τα αεροδρόμια και οι δρόμοι θα έπαιρναν το όνομά τους. Στην περίπτωση, όμως, κατά την οποία κάνεις μια βόλτα στην πατρίδα των μουσικών, στο Δουβλίνο, θα δεις μια εικόνα του Μπόνο, πιο κάτω μια άλλη του Εντζ, του Ανταμ Κλέιτον, στον από_κάτω_δρόμο εκείνη του Λάρι Μιούλεν. Με λίγα λόγια; Δεν βλέπεις αφίσες με όλη την παρέα των μουσικών, το οποίο σημαίνει ότι δεν είναι, καθολικώς, κοσμαγάπητοι. Ισως, όμως, να δεις κάποιο γκράφιτι που να γράφει -ξεφτισμένο και ξεθωριασμένο, πια, σε κάποιον τσιμεντένιο τοίχο, ως υπέροχη ιρλανδική σλανγκ- «Bono is a Pox». Μα, πανούκλα, πανώλη, μάστιγα, ο κύριος Μπόνο;\nΕννοείται ότι οι U2 έχουν και τους φανατικούς οπαδούς τους στη χώρα τους. Οταν, εσχάτως, έδωσαν συναυλία στο γήπεδο «Κρόουκ Παρκ», 73.500 εισιτήρια πουλήθηκαν σαν ζεστά ψωμάκια και δεν χωρούσε καρφίτσα εκεί. Από την άλλη, βέβαια, δεν μπορούμε να παραγνωρίσουμε ότι ο Μπόνο -συγκεκριμένα- σε τεράστια τμήματα του ιρλανδικού πληθυσμού, είναι τόσο ευπρόσδεκτος όσο ο έρπης στα χείλια και τα μηνύματα spam στο μέιλ. Πώς είναι αυτό δυνατόν;\nΠολλοί από τους θαμώνες της παμπ «Grogans» -ένα μπαρ στο κέντρο του Δουβλίνου- οι οποίοι θα μπορούσαν, λογικά, να θεωρηθούν ως μόνιμα αξιοθέατα της πόλης στους τουρίστες, εκφράζουν την απογοήτευσή τους για τους U2. Η οποία δεν σχετίζεται με τα κιθαριστικά ριφς και, τέλος πάντων, με τη μουσική τους.\nΟι U2 στο Νιου Τζέρσι, στο πλαίσιο της περιοδείας «Joshua Tree» (Mike Coppola/Getty Images)\n«Νομίζω ότι αυτό είναι ένα επίτευγμα για τον Μπόνο. Κάνει τόσα πολλά για φιλανθρωπικούς σκοπούς και για τους φτωχούς και παρ’ όλα αυτά υπάρχουν άνθρωποι οι οποίοι εξακολουθούν να τον μισούν», λέει ένας 24χρονος πελάτης αυτής της εμβληματικής παμπ. «Δεν τον συμπαθώ. Ισως επειδή είναι λίγο υποκριτής. Μπορεί να είναι και τα γυαλιά. Ποτέ δεν βγάζει αυτά τα γυαλιά», συμπληρώνει ο ίδιος. Κάνοντας τον δικηγόρο του διαβόλου, να τονίσουμε εδώ ότι ο τραγουδιστής φορά γυαλιά ηλίου, ακόμα και τη νύχτα, επειδή πάσχει από γλαύκωμα – όπως έχει αποκαλύψει ο ίδιος.\nΓια να μην επεκταθούμε και σε άλλα παραδείγματα θαμώνων -όλοι τους, φυσικά, με μια Γκίνες στα χέρια- γίνεται άμεσα αντιληπτό ότι οι U2 στην πατρίδα τους οπτικοποιούν την κλασική ιρλανδική λέξη «begrudgery». Δηλαδή, είναι ένα φαινόμενο κατά το οποίο οι Ιρλανδοί έχουν προδιάθεση να νιώθουν αρνητικά συναισθήματα και να εκφράζουν πολύ εύκολα τη δυσαρέσκειά τους απέναντι σε εκείνους που σημειώνουν μια οποιαδήποτε επιτυχία. Είναι «ζηλόφθονοι», θα λέγαμε στα Ελληνικά, για να μπορέσουμε να καταλάβουμε για τι τύπους μιλάμε. Ο Χάρι Μπράουν, συγγραφέας του βιβλίου «The Frontman: Bono (In the Name of Power)» αναφέρει ότι η λέξη «begrudgery» ταιριάζει απόλυτα στην ιστορία των U2. «Οι Ιρλανδοί θεωρούν ότι εάν πάρουν κάτι πολύ σπουδαίο και το καρατομήσουν απαξιώνοντάς το, αυτό θα χάσει τη σπουδαιότητά του, κάτι που νομίζω ότι είναι ένα πολύ ιρλανδικό, μεταποικιακό φαινόμενο», εξηγεί ο ίδιος.\nΗ ιδέα του ιρλανδέζικου «begrudgery» είναι πολύ δύσκολο να εξηγηθεί για το πού ισχύει, ποιον έχει στόχο. Για παράδειγμα, οι Ιρλανδοί Λίαμ Νίσον και Κόνορ Μακ Γκρέγκορ μπορεί να έχουν γνωρίσει τη δόξα, αλλά δεν εμπίπτουν στην ίδια κατηγορία με τους U2. Και εάν θέλουμε να εστιάσουμε αποκλειστικά στη μουσική, οι Thin Lizzy και ο Ρόρι Γκάλαχερ είναι εξαιρετικά αγαπητοί μεταξύ των συμπατριωτών τους. Ενα άγαλμα του Φιλ Λάινοτ -τραγουδιστή και μπασίστα του ιρλανδικού ροκ συγκροτήματος Thin Lizzy- βρίσκεται στην οδό Χάρι του Δουβλίνου. Υπάρχουν γλυπτά και μαρμάρινες πλάκες αφιερωμένες στον Γκάλαχερ, στις οποίες οι οπαδοί του πέφτουν και προσκυνάνε το μουσικό μεγαλείο του. Για τους U2, όμως, υπάρχει «begrudgery», όπερ φθόνος για την επιτυχία τους, η οποία προέρχεται -σύμφωνα με πολλούς- επειδή το συγκρότημα επιδεικτικά υπενθυμίζει σε όλους το πόσο φοβερό γκρουπ είναι.\nΟ Μπόνο, σε συναυλία του 2009, με σημαία της Ιρλανδίας επάνω του (Kevin Mazur/WireImage)\nΘα μπορούσαν κάποιοι άλλοι να ισχυριστούν ότι αυτή η ιρλανδική, βιτριολική κριτική προέρχεται από το γεγονός ότι «ο Μπόνο έχει πάρε δώσε με τη μισητή Βρετανία», με αποκορύφωμα ότι τιμήθηκε και στέφθηκε από τη βασίλισσα Ελισάβετ ως Ιππότης – κάτι που, για πολύ κόσμο στην Ιρλανδία, ισοδυναμεί με εσχάτη προδοσία.\nΕντάξει, οι αγαστές σχέσεις με τους Αγγλους είναι ένα σημείο τριβής, αλλά υπάρχει κάτι άλλο το οποίο κορυφώνει την αποστροφή των Ιρλανδών για το γκρουπ: οι φορολογικές του… ντρίπλες. Το 2006, οι U2 «μετακόμισαν» μέρος της οικονομικής τους έδρας στην Ολλανδία, εκεί όπου ο φορολογικός συντελεστής των εσόδων είναι ευνοϊκότερος για τους καλλιτέχνες. Και όταν είσαι μέλος των U2, που έχεις απίστευτα έσοδα από πνευματικά δικαιώματα, πωλήσεις δίσκων (ok, cd) και εισιτήρια για συναυλίες, αυτό σημαίνει ότι ένα τεράστιο ποσό μένει στην τσέπη σου. Βασικά, δεν φορολογείσαι στην πατρίδα σου, η οποία χάνει πάρα πολλά χρήματα από αυτό. Επίσης, και η Ιρλανδία έκανε μετωπική σε τοίχο -όπως πάρα πολλές χώρες του πλανήτη- στο παγκόσμιο οικονομικό δυστύχημα του 2008, το οποίο ακόμα ονομάζουμε ως «Κρίση». Την ίδια ώρα που οι Ιρλανδοί τα έφερναν δύσκολα εις πέρας, η φήμη των μελών της μπάντας ως «φοροφυγάδες» συζητείτο πάρα πολύ. Κάποιοι τόνιζαν -και ακόμα το κάνουν- ότι «ο Μπόνο συγκαταλέγεται στην ομάδα των πολύ πλούσιων ανθρώπων οι οποίοι αποφεύγουν να πληρώνουν φόρους στη χώρα τους, αλλά απολαμβάνουν τους καρπούς της ύπαρξης αυτής της χώρας».\nΟι ίδιοι οι U2 αρνούνται ότι αυτή η κίνηση αναφορικά με τα φορολογικά τους είναι ανήθικη. «Είμαστε μόνο κάποιοι έξυπνοι άνθρωποι που εργαζόμαστε και προσπαθούμε να βρούμε λογική στον τρόπο με τον οποίο φορολογούμαστε», δήλωσε ο Μπόνο, στο Sky News, το 2015.\nΕπίσης, ο πυρήνας της περιφρόνησης του ιρλανδικού κοινού για τους U2 περιλαμβάνει μερικές από τις δραστηριότητες του Μπόνο εκτός συγκροτήματος. Το ανθρωπιστικό χαρτοφυλάκιό του, εδώ και πάνω από 30 χρόνια, είναι εντυπωσιακό: πάλεψε για την ευαισθητοποίηση των ανθρώπων για το AIDS, άσκησε -με τον τρόπο του- πίεση για την ελάφρυνση του χρέους του Τρίτου Κόσμου και ίδρυσε λογής διεθνούς οργανισμούς υπεράσπισης των κατατρεγμένων επί Γης. Σχεδόν κανείς δεν θα αρνηθεί ότι ο Μπόνο πραγματικά ενδιαφέρεται για τον ανθρώπινο πόνο και ότι θέλει να αξιοποιήσει την πολιτιστική του εξουσία για να τον εξαλείψει.\nΒρες το λάθος: ένας ροκ σταρ και ο πλανητάρχης – στο ίδιο καρέ (Jim Watson/AFP/Getty Images)\n«Ναι», βγαίνουν πάλι κάποιοι για να κάνουν τον αντίλογο, «υπάρχει υποκρισία σε αυτόν τον τραγουδιστή. Ποιος είναι καλός Σαμαρείτης; Αυτός που αποφεύγει να φορολογηθεί στην πατρίδα του; Που η συμπεριφορά του ευθυγραμμίζεται με εκείνη της εταιρείας Apple, η οποία αγωνίζεται για να μη φορολογείται στην Ιρλανδία; Που δεν έχει βοηθήσει, απτά, τους συμπατριώτες του; Αυτός που συναγελάζεται με τον Τζορτζ Μπους και τον Τόνι Μπλερ, οι οποίοι κερνάνε νεοφιλελεύθερη εκμετάλλευση και αυτοκρατορικούς πολέμους;».\nΕνα (κλάσικ) κλισέ αναφέρει ότι ακόμα κι ο Θεός να είσαι δεν θα μπορέσεις να αλλάξεις από τους Ιρλανδούς τις εδραιωμένες θέσεις-απόψεις τους. Είναι γεγονός, πάντως, ότι αυτός ο σπασμένος δεσμός των U2 με τους συμπατριώτες τους είναι ένα αγκάθι το οποίο έχει φυτευτεί πολύ βαθιά στις καρδιές των Ιρλανδών.\nΚαι το βέβαιο είναι ότι δεν μπορεί να τραβηχτεί από εκεί μόνο με ένα ρεφρέν κάποιας υπέροχης μπαλάντας.


Άγριες Μέλισσες: Η Σοφούλα δυσκολεύεται να προσαρμοστεί στο Διαφάνι - agries melisses: i sofoula dyskolevetai na prosarmostei sto diafani\nΓΔ: 895.87 -1.58%\n21:05 4/5/2021 - Πηγή: Youfly\nΤα λόγια της μοναχής Ευσεβίας, αλλά και το γράμμα του Άγγελου την έπεισαν να επιστρέψει στο πατρικό της. Εκεί, όμως τα πράγματα δε θα είναι όπως τα φανταζόταν. Ο Τόλιας και η Παγώνα θα την αγκαλιάσουν με μεγάλη στοργή και λαχτάρα. Βέβαια, θα καταλάβουν αμέσως πως η κόρη τους δεν\nέχει ξεπεράσει ακόμη τον φόβο της.\nΆγριες Μέλισσες: Η Ανέτ καταρρέει στα χέρια του ΔούκαΆγριες Μέλισσες: Η τελική αναμέτρηση ανάμεσα σε Μελέτη & Αλέξη\nThe post Άγριες Μέλισσες: Η Σοφούλα δυσκολεύεται να προσαρμοστεί στο Διαφάνι appeared first on Youfly.\nξανα, βημα, γλυκα, το βημα, αρθρο, γραμμα, ιδια, λογια, χαρα, ετοιμη, μελετη, υλικο, χερια\nησαπ αε, iced earth, μπαταριες, civilization, rmc-qtd1\nΆγριες Μέλισσες: «Νομίζω ότι ο ρόλος μου έχει κάνει κάπως τον κύκλο του»\n«Δεν Είναι Αρκετό»: Μας τραγουδούσε, πέρυσι τέτοιο καιρό, με τους INCO ο Ηλίας Μπόγδανος!


Εντυπωσίασε το Full Moon Aquathlon στον Σχινιά – runnfun.gr\nΕντυπωσίασε το Full Moon Aquathlon στον Σχινιά\nRun 'n Fun Team 22 Ιουλίου 2019 12:47 22 Ιουλίου 2019\nΜε επιτυχία διοργανώθηκε στις 17 Ιουλίου 2019 από την Transitionsports το Full Moon Aquathlon στο Σχινιά. Οι λάτρεις του αθλητισμού ήταν πιστοί στο ραντεβού τους με την Πανσέληνο στο Moraitis Beach. Ακολουθεί το Δελτίο Τύπου της διοργάνωσης:\n«Mια μαγική βραδιά ήταν αυτή της περασμένης Τετάρτης στο Moraitis Beach, όταν όλοι μας, μικροί και μεγάλοι, μαζευτήκαμε στην αγαπημένη μας παραλία για ένα ακόμα Αquathlon κάτω από το φως της Πανσέληνου του Ιουλίου! Από το μεσημέρι και μετά ο αέρας που είχε προηγηθεί εξασθένισε, και ο άστατος για την εποχή καιρός έφτιαξε, με αποτέλεσμα να έχουμε τέλεια θερμοκρασία και θάλασσα.\nΚαι έτσι, με τους καλύτερους οιωνούς ξεκίνησε το event, πρώτα πρώτα με το kids charity aquathlon, το οποίο έγινε με σκοπό τη συγκέντρωση εσόδων για τη ‘Φλόγα’ – Σύλλογο Γονέων Παιδιών Με Νεοπλασματική Ασθένεια, και το οποίο σημείωσε μεγάλη επιτυχία. Ήταν ό,τι πιο συγκινητικό να βλέπει κανείς τις ηλικίες 7-14 ετών να αγωνίζονται. Οι γονείς, οι φίλοι και οι συγγενείς είχαν την δυνατότητα να παρακολουθήσουν από κοντά όλη την προσπάθεια των παιδιών. Το μεγαλύτερο σε συμμετοχές age group ήταν εκείνο των 8-10 ετών (2009-2011) . Όλα τα παιδιά παρέλαβαν από την γραμματεία το goodie bag με παιδικά προϊόντα από το Ρharmasept *(KID Soft bath αφρόλουτρο & Protective Sun Cream SPF 50+ αντιηλιακό) κολυμβητικό σκουφάκι Turbo , τσιπάκι ηλεκτρονικής χρονομέτρησης, Βίκος πορτοκαλάδα. Στο τέλος παρέλαβαν όλοι αναμνηστικό μετάλλιο, καθώς και βγήκαμε όλοι μαζί αναμνηστική φωτογραφία στο βάθρο με διπλώματα από την ΕΘΝΟΑ γιορτάζοντας την Ολυμπιακή Ημέρα! Η Βεργίνα από το Smoke Free Greece ήταν μαζί μας στο event και απασχόλησε τα παιδάκια με εκπαιδευτικό παιχνίδι κατά του καπνίσματος.\n*(Η PHARMASEPT είναι μια δυνατή οικογενειακή επιχείρηση που εδώ και σχεδόν 25 χρόνια δημιουργεί δερμοκαλλυντικά προϊόντα με θεραπευτική δράση φροντίζοντας την ελληνική οικογένεια με τις πιο υψηλές προδιαγραφές).\nΤο παιδικό aquathlon είναι ο αγαπημένος μας αγώνας, καθώς πάντα δίνουμε έμφαση στην παιδική ηλικία. Θέλουμε πολύ να μοιραζόμαστε αυτό που εμείς αγαπάμε και να μεταδίδουμε τα multisports στα παιδιά. Γι αυτό και τα παιδιά είχαν το δικό τους Τransition βγαίνοντας από το νερό για να βιώσουν έναν αυθεντικό αγώνα multisport.\nΑκολούθησε το Full Moon Aquathlon, με το καλοκαιριάτικο φεγγάρι να βγαίνει αργά στον ορίζοντα (μετά το τέλος του αγώνα), τον τερματισμό δίπλα στη θάλασσα κι όλους εμάς να πλησιάζουμε το νερό να το αποθανατίσουμε, σε στιγμές που μας ενώνουν, που γίνονται όμορφες αναμνήσεις και που μας γεμίζουν ευφορία και αισιοδοξία για τη μεγάλη αθλητική μας οικογένεια που γίνεται όλο και μεγαλύτερη!\nΝικητές στην Σπριντ απόσταση ήταν ο Παναγιώτης Δημόπουλος στους άντρες και η Εύα Μπέκα στις γυναίκες. Πρώτη ομάδα overall ήταν o Κυριαζόπουλος Νίκος με τον Πιτσώλη Χαλάμπο. Πρώτος στην super sprint απόσταση ήταν ο 12χρονος κολυμβητής Θοδωρής Αποστολίδης και η 13χρονη Ελένη Κήπου!\nΌλοι οι αθλητές πήραν μία αδιάβροχη τσάντα Transition Sports που μέσα είχε κολυμβητικό σκουφάκι Turbo, GU energy gel και προϊόντα Pharmasept(Thermo Power Gel Plus, Cryo Power Gel Plus, Extra sensitive Shower Gel)\nΚαθώς η γυναίκα παραμένει να είναι η προτεραιότητα μας όλες οι γυναίκες πήραν έξτρα δώρα γυναικείας περιποίησης από την Ρharmasept ( Hygienic Wet Wipes, RENEWAL DRY OIL 3 in 1,Lift effect serum, Age Protect Sun Cream SPF 50)\nΕυχαριστούμε το team του Βeauty Salon που υπήρχε στον χώρο, το κομμωτήριο Pell Mell, την Άντζυ και την Αλεξάνδρα για τις υπέροχες πλεξούδες και το face painting!Ευχαριστούμε επίσης τον Ερυθρό Σταυρό, το watersports team του Moraitis Beach (το κολύμπι ολοκληρώθηκε υπό την εποπτεία 2 ταχυπλόων και 6 sup), τους εθελοντές, τους χορηγούς και τους υποστηρικτές μας !»\nFull Moon AquathlonTransitionSports\nPrevious ArticleΆνοιξαν οι εγγραφές για το Andros Trail Race 2019Next ArticleΑνοικτό σε κάθε αποτέλεσμα το « 56ο Ράλλυ Αιγαίου »


ΔΙΔΥΜΟΤΕΙΧΟ - NewsIT\nΜετά από ομόφωνη απόφαση του δημοτικού συμβουλίου στο Διδυμότειχο η οδός Βασιλέως Γεωργίου θα ονομαστεί σε Ελένη Τοπαλούδη. Η Ελένη Τοπαλούδη, δολοφονήθηκε από δύο άνδρες τον Νοέμβριο του 2018 στην Ρόδο, όπου σπούδαζε και σε μια περίοδο που οι γυναικοκτονίες στη χώρα αυξάνονται, η κίνηση αυτή αποκτά ιδιαίτερο χαρακτήρα. Όπως δήλωσε ο δήμαρχος Διδυμοτείχου κ. ... Περισσότερα\nΓια απάτη συνελήφθη, από αστυνομικούς του Τμήματος Ασφαλείας Διδυμοτείχου, ένας άνδρας, ο οποίος έπεισε μία γυναίκα που πουλούσε το αυτοκίνητό της μέσω ηλεκτρονικής αγγελίας σε κοινωνικό δίκτυο, να του το μεταβιβάσει και να του το παραδώσει. Ο δράστης ήρθε σε επαφή διαδικτυακά με την παθούσα, προσποιούμενος τον ενδιαφερόμενο αγοραστή και της προσκόμισε φωτογραφία με πλαστό ... Περισσότερα\nΑναστάτωση στο Διδυμότειχο για μια απάτη δίχως προηγούμενο. Ο πατέρας έβαλε σε μια σακούλα χρήματα, λίρες και κοσμήματα… Έρευνες για τον εντοπισμό και τη σύλληψη δύο αγνώστων δραστών, ενός άνδρα και μίας γυναίκας, οι οποίοι εξαπάτησαν άνδρα στο Διδυμότειχο διενεργεί το Τμήμα Ασφάλειας της περιοχής. Σύμφωνα με ανακοίνωση της Αστυνομίας, ο άγνωστος άνδρας, προσποιούμενος τον ... Περισσότερα\nΈχασαν την επιμέλεια και του 2ου παιδιού τους οι γονείς στο Διδυμότειχο - Αγωνία για το βρέφος τους που το δάγκωσαν ποντίκια!\nΝέα εξέλιξη - ενδεχομένως αναμενόμενη - στην συγκλονιστική υπόθεση του 3,5 μηνών βρέφους που το δάγκωσαν ποντίκια στο Διδυμότειχο. Στο στόχαστρο βρέθηκαν οι γονείς από τους αφαιρέθηκε η επιμέλεια και των δύο παιδιών τους. Το βρέφος που νοσηλεύεται σε άσχημη κατάσταση έχει κι ένα μεγαλύτερο αδελφάκι ηλικίας 2 ετών.\nΤο αγγελούδι μεταφέρθηκε σε νοσοκομείο από τους γονείς του. Οι γιατροί ειδοποίησαν την αστυνομία μετά το τέλος της εξέτασης...\nΔιδυμότειχο: Μπλόκο σε δασκάλα την ώρα που πήγαινε στο σχολείο – “Τρόμαξα από τις εικόνες που είδα μπροστά μου” – video\nΗ δασκάλα περιγράφει τις στιγμές που έζησε στο δρόμο για το σχολείο. Η ενστικτώδης αντίδραση που περιγράφει...\n«Ελένη μου γύρνα πίσω!» - Σκηνές αρχαίας τραγωδίας στην κηδεία της 21χρονης φοιτήτριας\nΙατροδικαστής: Έχουμε πολλά νέα στοιχεία για τη δολοφονία της Ελένης\nΑποκαλυπτικά είναι τα όσα λέει στο newsIT.gr ο ιατροδικαστής που εξέτασε το άψυχο σώμα της Ελένης Τοπαλούδη που δολοφονήθηκε στη Ρόδο...\nΔιδυμότειχο: Ο 35χρονος που έγινε παράδειγμα προς μίμηση – Βρήκε στο δρόμο 3.200 ευρώ και πήρε τη σωστή απόφαση\nΠαράδειγμα προς μίμηση και θέμα συζήτησης στην τοπική κοινωνία έγινε ένας 35χρονος από το το χωριό Ασπρονέρι Διδυμοτείχου. Δεν σκέφτηκε ούτε στιγμή...\nΗ συγκίνηση του Κώστα Καραμανλή μπροστά σε αναμνηστική στήλη προς τιμήν του “Εθνάρχη” θείου του [pic]\nΣτο ακριτικό χωριό Πύθιο, στο Διδυμότειχο, βρέθηκε σήμερα ο πρώην πρωθυπουργός Κώστας Καραμανλής.\nΈνα κοπάδι από αγριογούρουνα αναστάτωσε το Διδυμότειχο.\nΈβρος: Τσιγγάνοι λήστεψαν μετανάστη μόλις πέρασε στην Ελλάδα! Με χειροπέδες και ο μετανάστης\nΘύμα ληστείας έπεσε χθες ένας νεαρός, 21 ετών, από το Αφγανιστάν, στην περιοχή του Διδυμοτείχου, ο οποίος αφού κατήγγειλε στις αστυνομικές Αρχές το περιστατικό, στη συνέχεια συνελήφθη για παράνομη είσοδο στη χώρα.\nΚατάληψη στο γραφείο του αναπληρωτή διοικητή του Γενικού Νοσοκομείου Διδυμοτείχου, κάνουν από χθες οι εργαζόμενοι του νοσηλευτικού ιδρύματος.\nΤο θάνατο βρήκε νωρίτερα, συνταξιούχος ιερέας, ηλικίας περίπου 70 ετών, στο Αλεποχώρι Διδυμοτείχου, όταν κατά τη διάρκεια αγροτικών εργασιών, παρασύρθηκε από τρακτέρ που έφερε και καλλιεργητικό μηχάνημα.


Η Κίνα κατηγορείται για συμπαιγνία με τον ΠΟΥ - Αθηναϊκά Νέα\nΟι Κινέζοι κατηγορούνται για πιθανή μυστική συμφωνία με τον Παγκόσμιο Οργανισμό Υγείας για τη διερεύνηση της προέλευσης του κορονοϊού.\nΗ συνωμοσία, γράφει η Sunday Times, αφορά πιθανή διαρροή του ιού από εργαστήριο στην Κίνα. Έγινε δυνατό στο πλαίσιο της μακροχρόνιας επιρροής του Πεκίνου στον ΠΟΥ.\nΟι πηγές που επικαλέστηκαν οι δημοσιογράφοι της δημοσίευσης υποστηρίζουν την ύπαρξη συμφωνίας κατά την αποστολή των εμπειρογνωμόνων της οργάνωσης στη Γουχάν. Έπρεπε να επικεντρωθούν αποκλειστικά στην εύρεση των φυσικών αιτιών του κοροναϊού, εξαιρουμένης διαρροής εργαστηρίου.\nΟι δημοσιογράφοι της The Sunday Times μιλάνε για την αυξανόμενη επιρροή του Πεκίνου στον ΠΟΥ από την πρώτη έξαρση του SARS-CoV το 2002-2003, το οποίο στη συνέχεια προκάλεσε σοβαρό οξύ αναπνευστικό σύνδρομο (SARS). Όπως και τώρα, η Κίνα κατηγορήθηκε τότε ότι δεν παρείχε τις απαραίτητες πληροφορίες, τη βραδύτητα και την αναποτελεσματικότητα στην καταπολέμηση της επιδημίας.\nΟι αυξανόμενες κατηγορίες του Πεκίνου έχουν αυξηθεί κατακόρυφα μετά την ομιλία του προέδρου των ΗΠΑ Τζο Μπάιντεν επί του θέματος. Εξέφρασε αμφιβολίες για τη συμμετοχή της Κίνας στην εμφάνιση του κορωνοϊού και έδωσε εντολή στις υπηρεσίες πληροφοριών να το καταλάβουν, δίνοντάς της 3 μήνες.\nΟ τύπος απείλησε να σκοτώσει το κορίτσι, έχοντας στην αγκαλιά του τις οικείες φωτογραφίες της\nΕλληνικός τουρισμός – σεβασμός


VAR: Την παραμονή των εκλογών υπεγράφη η σύμβαση για τις οπτικές ίνες! | SoccerPlus.gr\nΑρχική Διαιτησία VAR: Την παραμονή των εκλογών υπεγράφη η σύμβαση για τις οπτικές ίνες!\nVAR: Την παραμονή των εκλογών υπεγράφη η σύμβαση για τις οπτικές ίνες!\n10 Ιούλ 2019, 12:38 μμ\nΌταν στις 9 Μαΐου υπεγράφη η 5ετής σύμβαση (κόστους 13.454.000€) για το VAR ανάμεσα στην Πολιτεία και το ανάδοχο σχήμα (κοινοπραξία «Medialuso»/«InDigital»), οι εμπλεκόμενες πλευρές έβγαλαν προς τα έξω σιγουριά πως όλο το πακέτο του «ψηφιακού διαιτητή», θα ήταν έτοιμο έως τις 24 Αυγούστου και τη… σέντρα της νέας Superleague 1.\nΔύο μήνες μετά, με το χρονοδιάγραμμα να παραμένει τρομερά πιεστικό, η πρεμιέρα του «Video Assistant Referee» στην ελληνική Λίγκα είναι στον… αέρα και «πατάει» πάνω σε δύο διαφορετικά -χρονικά- πλάνα, όπως αποκαλύπτει το ethnos.gr και το «ΕΘΝΟΣ» της Τετάρτης (10/7).\nΟ βασικός λόγος της καθυστέρησης, είχε να κάνει με τη σύμβαση με την «Cosmote» για τις οπτικές ίνες (ετήσιο κόστος περίπου 500.000€), η οποία άργησε πολύ και υπεγράφη μόλις την περασμένη Παρασκευή (5/7), δύο 24ωρα πριν από τις εκλογές! Ολο αυτό «φρέναρε» την όλη διαδικασία και πλέον γίνεται αγώνας… δρόμου απ’ την εταιρία και τους τεχνικούς, για να προετοιμαστούν και εγκατασταθούν εγκαίρως τα δίκτυα οπτικών ινών σε όλα τα γήπεδα της πρώτης κατηγορίας.\nΠερίπου τα μισά γήπεδα της Superleague 1 έχουν υποδομές για να «τρέξουν» γρήγορα τα δίκτυα, ωστόσο αλλού περισσότερο κι αλλού λιγότερο (ΟΑΚΑ, «Γ. Καραϊσκάκης», Τούμπα) χρειάζονται εργασίες σε κυκλώματα, απολήξεις κλπ. Περισσότερη δουλειά δε, θα χρειαστεί στο Δημοτικό Περιστερίου, στο γήπεδο της Ξάνθης στα Πηγάδια, στο «Θ. Βαρδινογιάννης» στο Ηράκλειο και στο Πανθεσσαλικό, με τα συνεργεία να εργάζονται νυχθημερόν για να προλάβουν.\nΓια να υπάρξει ωστόσο, VAR στη σέντρα του νέου πρωταθλήματος, θα πρέπει όλα να είναι έτοιμα και παραδομένα έως τις 5-6 Αυγούστου. Κι αυτό διότι πρέπει να ακολουθήσει ένα διάστημα δύο εβδομάδων, κατά το οποίο θα πραγματοποιηθεί η παραγωγική λειτουργία με δοκιμές και test events (δοκιμαστικοί αγώνες Νέων ή φιλικά) σε κάθε γήπεδο ξεχωριστά.\nΠαρουσία επιτελείων της FIFA, που θα τσεκάρουν τα γήπεδα, τη διαδικασία, τις εφαρμογές, το τεχνικό σκέλος και την εκπαίδευση των διαιτητών, για να δώσουν «πιστοποίηση» και να ανάψουν το «πράσινο φως» της χρησιμοποίησης του VAR στο πρωτάθλημα.\nΤο «plan B», εφόσον υπάρξουν επιπλέον καθυστερήσεις στη διαδικασία και δεν προλάβουν την πρεμιέρα του πρωταθλήματος, είναι να ξεκινήσει το VAR την 3η αγωνιστική. Ητοι στις 14-15 Σεπτεμβρίου, μετά τη διακοπή της Λίγκας για τις εθνικές ομάδες. Γεγονός που «διευκολύνει» και το πρόγραμμα, καθώς τις πρώτες δύο αγωνιστικές δεν υπάρχουν ντέρμπι, ενώ με βάση το νέο πρωτόκολλο της FIFA, η χρήση VAR στα πρωταθλήματα (εφόσον υπάρξει πιστοποίηση) δύναται να ξεκινήσει και απ’ τη 2η ή 3η αγωνιστική.\nΠροηγούμενο άρθροFootball League: Στις 11/07 ΔΣ με θέμα την προκήρυξη του πρωταθλήματος\nΕπόμενο άρθροΟι μεγάλες προκρίσεις άνοιξαν την όρεξη για το κύπελλο\nSuper League 1 1 Ιούν 2020, 8:34 μμ


Στο πρώτο σκέλος, έχουν στη διάθεση τους μονάχα τους ηττημένους της προηγούμενης μάχης. Τη ΝΔ μεταξύ φθοράς και αφθαρσίας, το Ποτάμι που έπιασε ταβάνι σε δύο εκλογικές αναμετρήσεις, κάτι ρέστα από ΠΑΣΟΚ και έναν εσμό από νεκρό πολιτικό προσωπικό της ευρύτερης κεντροαριστεράς και φιλελεύθερους γελωτοποιούς. Κανένας από αυτούς δεν μπορεί να συγκροτήσει απειλή για τον ΣΥΡΙΖΑ, τουναντίον η ροπή μοιάζει να είναι η περαιτέρω συρρίκνωση του ισχυρότερου πόλου, της ΝΔ, με ορατό τον κίνδυνο να πάθει ό,τι και το ΠΑΣΟΚ. Με δεδομένο αυτό, το σχέδιο – είτε ως έτοιμο από καιρό σαν πιθανή λύση, είτε ως ύστατη καταφυγή – είναι η πολιτική ευθυγράμμιση και εν τέλει ενοποίηση αυτού του μπλόκ με σταθμό την κοινή καταγραφή σε μια επόμενη εκλογική αναμέτρηση, αν αυτή συμβεί στο αμέσως επόμενο διάστημα. Η σύσταση αυτής της συμμαχίας τουλάχιστον κατά τα 2/3 αρχικά μοιάζει έτοιμη. Ποτάμι και ΠΑΣΟΚ το έχουν οριακά κλειδώσει από καιρό, καλώντας ό,τι έχει απομείνει από τη ΔΗΜΑΡ και επιπλέον Βενιζέλου απόντος, ανοίγουν ξανά οι δίαυλοι με το περιβάλλον και το κόμμα Παπανδρέου. Αυτό που μένει είναι το ξεκαθάρισμα της στρατηγικής της ΝΔ και η ανασχετική παρουσία Σαμαρά (όχι λόγω διαφωνίας στο σχέδιο αλλά λόγω έλλειψης προσωπικού πολιτικού κεφαλαίου πλέον) σε ένα τέτοιο σχέδιο. Σε κάθε περίπτωση όμως στελέχη τόσο από το ακροδεξιό όσο και από το φιλελεύθερο τμήμα της ΝΔ δεν φαίνεται να εισηγούνται οποιαδήποτε άλλη κατεύθυνση πέρα από την «κοινή δράση των φιλοευρωπαϊκών δυνάμεων». Κρατάμε αυτή τη φράση κλειδί, πηγαίνοντας στο επόμενο σκέλος.\nΟι στρατηγοί του ελληνικού καπιταλισμού, χρειάζεται να πάνε τη σκέψη τους σχεδόν δυο δεκαετίες πίσω για να βρουν ξανά μια «μεγάλη ιδέα» για να δουλέψουν τα πράγματα. Το μεγάλο κόλπο του εκσυγχρονισμού είχε στον πυρήνα της αφήγησης του ορισμένες έννοιες που από τότε φορτίστηκαν θετικά: «Ευρώπη», «κοινό νόμισμα», «σύγκλιση», «ανάπτυξη». Μια ολόκληρη εποχή ιλιγγιώδους μεγέθυνσης έκανε πανίσχυρες αυτές τις έννοιες. Η εποχή που την ακολούθησε τις θέτει σε αμφισβήτηση. Σε κάθε περίπτωση, η συνταγή αυτή όταν εφαρμόστηκε, πέτυχε. Η συνταγή αυτή διανθισμένη με την απαραίτητη αναπαραγωγή του φόβου, δίνει ξανά στο νεοφιλελεύθερο μπλόκ – με όλες τις παραλλαγές του από τότε μέχρι σήμερα - την απαραίτητη ομπρέλα για να χωθούν από κάτω της δυνάμεις από την πρώην παρακρατική δεξιά μέχρι την πρώην ανανεωτική αριστερά. Τη μεγάλη ιδέα που πίσω από αυτή μπορούν να κρυφτούν η λιτότητα, οι περικοπές, οι απολύσεις, η ανεργία και η φτώχεια. Απέναντι στο σκοπό της αξιοπρέπειας που διατυπώνει ο αντίπαλος, αντιπαραβάλλεται ο πραγματικός εθνικός σκοπός: «Να μείνουμε στην Ευρώπη». Ταυτόσημα της λέξης «Ευρώπη» είναι η σημερινή ευρωζώνη και η σημερινή ΕΕ. Πρέπει να είναι τόσο ισχυρή η ταύτιση της ηπείρου με τους θεσμούς που υπάρχουν εντός αυτής, που πραγματικά μια οποιαδήποτε απόπειρα αλλαγής ή ανατροπής του σημερινού πλαισίου να ισοδυναμεί με μια καταστροφή που θα φέρει μια πραγματική μετατόπιση των τεκτονικών πλακών και η Ελλάδα να ανήκει στην Ασία ή την Αφρική.\nΤο ξεδίπλωμα του παραπάνω σχεδίου, δεν έχει το όριο του μονάχα στην έκβαση της τρέχουσας διαπραγμάτευσης της κυβέρνησης στο εξωτερικό. Είναι δεδομένο ότι θα ενταθεί ή θα προχωρήσει πιο αργά, αναλόγως με το πώς θα «μετρήσει» η ελληνική αστική τάξη μια ενδεχόμενη συμφωνία και τα περιθώρια που θα αφήνει αυτή, στη σημερινή κυβέρνηση να εφαρμόσει το πρόγραμμα της. Όμως αυτό το σχέδιο υπάρχει με τελικό σκοπό την πλήρη παλινόρθωση του μνημονιακού καθεστώτος και την εξέλιξη του όπως αυτή είχε σχεδιαστεί πριν την 25η Ιανουαρίου. Με αυτή την έννοια, η ανάσχεση αυτού του σχεδίου πέραν από την απολύτη ανάγκη να φανεί στην πράξη η ρήξη με τη λιτότητα, προϋποθέτει από την αριστερά και το σύνολο όσων τοποθετούνται απέναντι στο μπλόκ των «ευρωπαϊστών» της μνημονιακής παλινόρθωσης, την αποφυγή μιας πολύ επικίνδυνης παγίδας.\nΣτον αντίποδα, για να είναι αποτελεσματική η ανάσχεση του σχεδίου της ελληνικής αστικής τάξης, θα πρέπει ο αντίπαλος της να μη θυμίζει σε τίποτα την εικόνα που αυτή θέλει να του φτιάξει. Με βάση αυτό, χρειάζεται διαρκώς να υπενθυμίζεται και να υπηρετείται η πραγματικά διεθνιστική φύση της σύγκρουσης. Δεν υπάρχει αριστερή και φιλολαϊκή διέξοδος για την Ελλάδα αν αυτή δεν μπορεί να ισχύσει και για τις υπόλοιπες χώρες της Ευρώπης που πλήττονται από τη λιτότητα. Δεν υπάρχει έξοδος από την κρίση υπέρ των δυνάμεων της εργασίας δίχως αναδιανομή πλόυτου και εξουσίας από τα πάνω προς τα κάτω σε Ελλάδα και Ευρώπη. Το σχέδιο της εθνικής στρατηγικής με άξονα την ανανήψασα (εντός της αριστεράς) γραμμή της δραχμής και το συνεπαγόμενο εξαγωγικό ράλι, εκτός του ότι δεν συνιστά αριστερή εναλλακτική, βάζει τέλος στην οποιαδήποτε πιθανότητα πολιτικής ανατροπής στις χώρες που υφίσταται αυτή η πιθανότητα (Ισπανία, Ιρλανδία).\nΕπομένως, αν ο αντίπαλος μας καλεί στο έδαφος του (σημερινή) Ευρώπη εναντίον (σημερινής) Ελλάδας, καθήκον μας είναι να αλλάξουμε έδαφος. Η διαρκής υπενθύμιση της διεθνιστικής φύσης της σύγκρουσης είναι η μόνη ταξικά συνεπής και πολιτικά αποτελεσματική οδός. Μια τέτοια οδός όμως, είναι πολλαπλά δυσκολότερη να αναλυθεί και να ηγεμονεύσει εντός του λαού - σε αντίθεση με την αναπαραγωγή του εύπεπτου δίπλου που θέτει ο αντίπαλος - και απαιτεί τη διαρκή σύγκρουση με τις νομοτέλειες που συνθέτουν τις δύο άκρες του συγκεκριμένου διπόλου. Από τη μία τη νομοτέλεια της υποταγής στον υφιστάμενο συσχετισμό δύναμης υπέρ του πλούτου στην επικράτεια της ΕΕ και από την άλλη στη νομοτέλεια της υποτίμησης της ζωής και της εργασίας στο βωμό της ανταγωνιστικότητας της εθνικής οικονομίας με επίκεντρο τη νέα δραχμή.


Ο Σταμάτης Κραουνάκης παραχωρεί το οικόπεδό του στο Κορωπί για οικολογικό πάρκο | InfoKids\nReturn to Content Αρχική › Περιβάλλον › Ο Σταμάτης Κραουνάκης παραχωρεί το οικόπεδό του στο Κορωπί για οικολογικό πάρκο Ο Σταμάτης Κραουνάκης παραχωρεί το οικόπεδό του στο Κορωπί για οικολογικό πάρκο Το οικόπεδο στο Κορωπί αποτελεί το μοναδικό περιουσιακό στοιχείο του συνθέτη, το οποίο αποφάσισε να "δωρίσει" στα παιδιά για τη δημιουργία ενός πρότυπου οικολογικού πάρκου, ενός παιδότοπου γεμάτου πρωτότυπα παιχνίδια... μετά μουσικής.\nΠώς μπορεί όμως ένα παιδί να μυηθεί στη μουσική και να μάθει για δύσκολες έννοιες όπως οι ανανεώσιμες πηγές ενέργειας μέσα από το παιχνίδι; Η ομάδα των αρχιτεκτόνων Στέλλα και ο Πιέρος Πιερής σχεδίασε ένα παραμύθι, τη «Μουσική μπιζελιά», ως κεντρική ιδέα αυτού του μουσικού οικολογικού παιδότοπου. Η «Μπιζελιά» διαθέτει έναν κορμό, τη βασική αρτηρία κυκλοφορίας, η οποία αναπτύσσεται σε ελεύθερη μορφή εντός του παιδότοπου. Η στενόμακρη μορφή του οικοπέδου βοήθησε στην εξέλιξη της αρχιτεκτονικής ιδέας. Δεξιά και αριστερά του κορμού υπάρχουν κλαδιά υπό μορφή μονοπατιών που οδηγούν στα διάφορα καθιστικά (φύλλα) και παιχνίδια (μπιζέλια). Στους καθιστικούς χώρους οι γονείς θα έχουν τη δυνατότητα να επιβλέπουν τα παιδιά τους όσο αυτά θα παίζουν. Δεν πρόκειται ωστόσο για παιχνίδια όπως αυτά που βλέπουμε σε μια παιδική χαρά. Εδώ οι κούνιες θα παράγουν μελωδίες και οι τραμπάλες θα γίνονται... αντλίες νερού.\nΣτον παιδότοπο θα υπάρχουν επίσης ο φωτεινός ανεμοδείκτης, ο μουσικός ανεμόμυλος και ο μύλος της μυθολογίας. «Τα μουσικά παιχνίδια έχουν σχεδιαστεί σε επίπεδο προμελέτης και θα υλοποιηθούν με τη βοήθεια εικαστικών δημιουργών» σημειώνει ο Σταμάτης Κραουνάκης. «Βρίσκομαι ήδη σε συνεννοήσεις με τον Αλέκο Φασιανό για τη δημιουργία του καρουσέλ με τους ήρωες της μυθολογίας». Μέσα στο κτήμα θα υπάρχουν ακόμη μουσικά σπίτια. Πρόκειται για μικρά στέγαστρα που έχουν μέσα και από ένα όργανο (πνευστό, κρουστό ή έγχορδο), ενώ σε καθένα από αυτά θα βρίσκονται και μουσικοί. Εχουν σχεδιαστεί επίσης μια λίμνη και ένα οικολογικό αμφιθέατρο, όπου ο Σταμάτης Κραουνάκης φιλοδοξεί να ανεβαίνουν παραστάσεις από θιάσους, ελληνικούς και ξένους, καθώς το αεροδρόμιο απέχει ελάχιστα από το συγκεκριμένο οικόπεδο, στη συμβολή Βάρης- Κορωπίου.\nΣταμάτης Κραουνάκης Σοφία Κωστάρα Δευτέρα, 18 Απρίλιος, 2011 στην κατηγορία\n«ΜΠΕΕΕΕ!!!» Θέαμα ποικιλιών! Θέατρο: Ο Σταμάτης Κραουνάκης ερμηνεύει τον αρχαίο Έλληνα φιλόσοφο, Σωκράτη! «Λεύτεροι πολίτες, δικιά μας η πατρίδα, μα τίποτα δικό μας μέσα σ’ αυτήν, όλα ξένα» «Η λειτουργία των πόλεων»: Παρουσίαση του νέου cd του Σταμάτη Κραουνάκη στο «Public» της Τσιμισκή (2/5) Ο Κώστας Βουτσάς γυρίζει το χρόνο στην… Αρχαία Ελλάδα και μας χαρίζει άφθονο γέλιο Ο Σταμάτης Κραουνάκης μιλά στο infokids.gr για το παιδικό θέατρο, τα παραμύθια της γιαγιάς του, αλλά και την κατάσταση στη χώρα Ο Σταμάτης Κραουνάκης μιλά στο infokids.gr για… μύθους και αλήθειες ← Προηγούμενο Άρθρο1η Οικογιορτή Μαραθώνα (25/4 - 1/5) Επόμενο Άρθρο →57η Ανθοκομική Έκθεση Κηφισιάς (28/4 -15/5) Χρησιμοποιήστε τον